**PARAIŠKA**

**TARŠOS INTEGRUOTOS PREVENCIJOS IR KONTROLĖS LEIDIMUI**

**GAUTI**

**[1] [6] [5] [7] [4] [6] [9] [6] [3]**

(Juridinio asmens kodas)

**UAB IKEA Industry Lietuva**

**Gedimino g. 1, LT-69401 Kazlų Rūda, Kazlų Rūdos sav.,**

**tel.: (8 343) 68680, faks. (8 343) 68681**

(Veiklos vykdytojo, teikiančio Paraišką, pavadinimas, jo adresas, telefono, fakso Nr., elektroninio pašto adresas)

**MEDIENOS DROŽLIŲ PLOKŠČIŲ BEI BALDŲ GAMYKLA**

**Gedimino g. 1, Kazlų Rūda, Kazlų Rūdos sav., tel.: (8 343) 68680, faks. (8 343) 68681**

(Ūkinės veiklos objekto pavadinimas, adresas, telefonas)

**Tvariosios plėtros vadovė Emilija Jelisejevienė,**

**tel. (8 343) 68680, faks. (8 343) 68681, el. p.: emilija.jelisejeviene@ikea.com**

(kontaktinio asmens duomenys, telefono, fakso Nr., el. pašto adresas)

# I. BENDRO POBŪDŽIO INFORMACIJA

**1. Informacija apie vietos sąlygas: įrenginio eksploatavimo vieta, trumpa vietovės charakteristika.**

Medienos drožlių plokščių bei baldų gamyklos veikla vykdoma UAB IKEA Industry Lietuva nuosavybės arba nuomos teise valdomoje teritorijoje Gedimino g. 1, Kazlų Rūdoje, kurios bendras plotas – 27,9498 ha. Nurodyta teritorija apima šiuos sklypus:

| **Nr.** | **Kadastrinis Nr.** | **Plotas, ha** |
| --- | --- | --- |
| 1. | 5146/0005:169 | 8,7484 |
| 2. | 5146/0005:253 | 1,3757 |
| 3. | 5146/0005:251 | 4,3882 |
| 4. | 5146/0005:190 | 0,0488 |
| 5. | 5146/0005:177 | 0,2291 |
| 6. | 5146/0005:165 | 1,1596 |
| 7. | 5146/0005:245 | 1,0633 |
| 8. | 5146/0005:254 | 5,1235 |
| 9. | 5146/0005:252 | 0,4011 |
| 10. | 5146/0005:219 | 1,1726 |
| 11. | 5146/0005:166 | 1,1667 |
| 12. | 5146/0005:168 | 1,0209 |
| 13. | 5146/0005:250 | 0,5547 |
| 14. | 5146/0005:184 | 1,4972 |
| **Bendras plotas:** | | **27,9498** |

Daugumos naudojamų žemės sklypų paskirtis – kita paskirtis (pramonės ir sandėliavimo bei komercinė paskirtis). Faktinė žemėnauda – pramoninė. Įregistruota žemėnauda – pramonės ir sandėliavimo arba komercinė. Teritorijoje yra UAB IKEA Industry Lietuva gamybiniai ir administraciniai statiniai bei buvusios UAB „Kazlų Rūdos šilumos tinklai“ katilinės ir jos mazuto ūkio teritorija (schema pateikta Paraiškos 1 priede).

Naudojama teritorija yra Kazlų Rūdos miesto vakariniame pakraštyje esančiame pramoniniame rajone. Teritorijoje galioja 2008 m. gruodžio 23 d. Kazlų Rūdos savivaldybės tarybos sprendimu Nr.TS-16-519 patvirtintas Kazlų Rūdos savivaldybės teritorijos bendrasis planas, kurio Žemės naudojimo ir apsaugos reglamentų brėžinyje įmonės teritorija patenka į kitos paskirties teritoriją. 2008 m. gruodžio 23 d. Kazlų Rūdos savivaldybės tarybos sprendimu Nr.TS-16-520 patvirtintame Kazlų Rūdos miesto bendrojo plano iki 2017 m. brėžinyje „Žemės naudojimas ir veiklos apribojimai“ UAB IKEA Industry Lietuva teritorija patenka: vakarinė ir centrinė dalis – į pramonės ir sandėliavimo objektų statybos prioriteto teritoriją, o rytinė – į prekybos, pramogų ir paslaugų objektų statybos prioriteto teritoriją (bendrojo plano brėžinys pateiktas Paraiškos 1 priede).

**2. Ūkinės veiklos vietos padėtis vietovės plane ar schemoje su gyvenamųjų namų, ugdymo įstaigų, ligoninių, gretimų įmonių, saugomų teritorijų ir biotopų bei vandens apsaugos zonų ir juostų išsidėstymu.**

Naudojama teritorija yra Kazlų Rūdos miesto vakariniame pakraštyje esančiame pramoniniame rajone (gretimybių planas pateiktas Paraiškos 1 priede). Įmonės teritorija šiaurinėje pusėje ribojasi su M. Valančiaus g., už kurios yra mažaaukščių gyvenamųjų namų kvartalas, rytinėje pusėje – su miesto teritorija (esamų kapinių teritorija – 180 m atkarpoje), sklypu su komerciniais pastatais – apie 100 m atkarpoje, vakarinėje dalyje su UAB Marijampolės apskrities atliekų tvarkymo centro didelių gabaritų atliekų surinkimo aikštele, už jos esančia Stanislovo Kubiliaus paslaugų įmonės aikštele (krovinių gabenimas), UAB „Regedma“ lietaus valymo įrenginių aikštele ir mišku, už kurio veikia UAB „Kazlų Rūdos komunalininkas“ Kazlų Rūdos nuotekų valykla. Pietinėje dalyje – su geležinkeliu, už kurio yra miškas, o pietrytinėje dalyje – vienbučių namų kvartalas. Teritorijoje yra UAB IKEA Industry Lietuva gamybiniai ir administraciniai statiniai bei buvusios UAB „Kazlų Rūdos šilumos tinklai“ katilinės ir jos mazuto ūkio teritorija.

Gyvenamieji miesto kvartalai yra šiaurės, rytų ir pietų kryptimis. Atstumas iki artimiausių gyvenamųjų namų – 61 m į pietus, kitoje geležinkelio pusėje, 20 m į šiaurę, kitoje M.Valančiaus g. pusėje. Artimiausia vaikų ugdymo įstaiga – Kazlų Rūdos pradinė mokykla, adresu Maironio g. 28A, Kazlų Rūda, yra 430 m į šiaurės rytus nuo sklypo ribos. Artimiausia sveikatos priežiūros įstaiga – UAB „Jūsų sveikata“, esanti Maironio g. 20, yra ~390 m į šiaurės rytų pusę.

Artimiausias paviršinio vandens telkinys – dešinysis Šešupės intakas – Jūrės upė, tekanti už 1,5 km į vakarus.

Įmonės teritorijos dalis (šiaurės-vakarinis pakraštys) patenka Kazlų Rūdos miesto vandenvietės SAZ II-ą juostą (mikrobinės taršos apribojimų). Visa teritorija, kaip ir didžioji dalis Kazlų Rūdos miesto teritorijos, patenka į minėtos vandenvietės SAZ III-ią juostą (apsaugos juostos pažymėtos gretimybių plane, pateiktame Paraiškos 1 priede).

Įmonės teritorija ir jos apylinkės nepatenka į Europos ekologinio tinklo Natura 2000 ir kitų saugomų gamtinių teritorijų bei jų apsaugos zonų ribas. Artimiausios saugomos teritorijos: Ąžuolų Būdos miškas (Natura 2000 teritorija), esantis pietryčių kryptimi už ~2,5 km, ir Kazlų Rūdos botaninis-zoologinis draustinis, esantis šiaurės vakarų kryptimi už ~3 km. Kitų istorinių, kultūrinių ar archeologinių vertybių, viešos paskirties statinių, rekreacinių teritorijų ar kitų svarbių objektų netoli įmonės nėra.

**3. Naujam įrenginiui – statybos pradžia ir planuojama veiklos pradžia. Esamam įrenginiui – veiklos pradžia.**

Gamykla savo istoriją pradėjo skaičiuoti nuo 1897 metų. Po rekonstrukcijos buvusi lentpjūvė iš pradžių tapo medžio apdirbimo įmone, vėliau – pagrindu valstybinei įmonei Eglė, kuri 1994 metais tapo įmone Girių bizonas. 2005 metais buvo sukurtas projektas „Inovatyvių medienos drožlių plokščių gamybos technologijų diegimas, siekiant sukurti stambiausią baldų gamybos tinklą Europos Šiaurės vakarų regione“. Techninio projekto dalis – bendradarbiaujant su Vokietijos įrengimų tiekėju pastatyti naują gamybos liniją. Nauja medienos drožlių plokščių gamybos linija buvo paleista 2007 m. balandį. Įmonė priklauso IKEA Industry grupei nuo 2008 m. gruodžio 10 d.

2013 m. pabaigoje UAB „Swedspan Girių Bizonas“ (medienos drožlių plokščių gamybos įmonė) ir UAB „Swedwood Kazlų Rūda“ baldų gamybos įmonė) sujungiamos į vieną įmonę – UAB IKEA Industry Lietuva.

**4. Informacija apie asmenis, atsakingus už įmonės aplinkos apsaugą.**

Už įmonės aplinkos apsaugą atsakinga Tvariosios plėtros vadovė Emilija Jelisejevienė, tel. (8 343) 68680, faks. (8 343) 68681, el. p.: [emilija.jelisejeviene@ikea.com](mailto:emilija.jelisejeviene@ikea.com).

**5. Informacija apie įdiegtas aplinkos apsaugos vadybos sistemas.**

IKEA vizija – sukurti geresnį kasdieninį gyvenimą žmonėms – vartotojams, bendradarbiams ir gamyboje dirbantiems žmonėms. Todėl maža kaina IKEA įmonėje neturi būti pasiekta žmonių ir aplinkosaugos sąskaita. Tai išankstinė IKEA gero verslo sąlyga.

Kaip IKEA įmonių grupės narė gamykla labai rimtai žiūri į gamybą, išlaikančią ekologinę pusiausvyrą: siekiama ne tik pilnai laikytis esamų aplinkosaugos įstatymų ir reglamentų bei gamybos standartų; įmonės tikslas – nustatyti naujus standartus ir propaguoti idėją, kad tiktai tausojantis verslas yra geras verslas. Kasdieninėje veikloje siekiama įdiegti gamybos procesus, kurie iki minimumo sumažina ir filtruoja emisijas, vykstančias medienos apdirbimo metu. Gaminant savo gaminius, vykdant tyrimų ir plėtros veiklą, orientuojamasi į lengvasvorius gaminius ir žemą taršos lygį – tai svarus indėlis į ekologinę pusiausvyrą tausojantį verslą.

Taršos klausimu IKEA įmonių grupė nustatė labai griežtus standartus emisijoms iš drožlių plokščių, naudojamų jos baldų gamyboje (1/3E1), todėl vykdomų tyrimų ir plėtros tikslas – sumažinti emisijas iki natūralaus medžio emisijos lygio.

Įmonės vykdomos aplinkosauginės veiklos pagrindas yra Lietuvos Respublikos įstatymai, teisės norminiai aktai bei direktoriaus išleisti įsakymai aplinkosaugos klausimais. Įmonės aplinkosauginės veiklos pagrindiniai principai:

* siekti, kad technologinio proceso poveikis aplinkai būtų minimalus, diegiant pažangias švaresnės gamybos technologijas, laiku vykdant technologinių ir valymo įrenginių remontą ir priežiūrą;
* vykdyti poveikio aplinkai kontrolę bei mažinti neigiamą poveikį aplinkai;
* aplinkosauginės veiklos organizavimo tobulinimui bendradarbiauti su veiklos partneriais, valstybinėmis aplinkos apsaugos institucijomis;
* skatinti įmonės darbuotojų, kaip pagrindinio aplinkos apsaugos politikos užtikrinimo veiksnio, atsakomybės už supančią aplinką jausmą, iniciatyvą ir tobulėjimą.

Įmonė taip pat vadovaujasi IKEA WAY standartu „Minimalūs aplinkosaugos, socialinių, darbo sąlygų bei medienos prekiavimo reikalavimai perkant baldus ir namų apyvokos reikmenis“.

**6. Netechninio pobūdžio santrauka (informacija apie įrenginyje (įrenginiuose) vykdomą veiklą, trumpas visos paraiškoje pateiktos informacijos apibendrinimas).**

Medienos drožlių plokščių bei baldų gamykloje vykdomos pagrindinės veiklos: medienos drožlių plokščių (MDP), apdailintų medienos drožlių plokščių (AMDP) bei baldų gamyba ir realizacija. Taip pat vykdomos pagalbinės veiklos: medinės pakuotės ir kitų medienos atliekų naudojimas kaip žaliava technologiniame procese ir/arba energijai gauti, perteklinio medžio žievės (skiedros) ir medžio dulkių biokuro realizacija, šilumos energijos gamyba, suvirinimo ir kiti pagalbiniai/remonto darbai.

Vanduo naudojamas technologinėms (elektrostatinio filtro eksploatacijai, klijų paruošimui, katilinėje), buities ir kitoms reikmėms. Metinis vandens poreikis buitinėms reikmėms – 12,8 tūkst. m3 (arba 50 m3/d.), technologinėms reikmėms – 79,7 tūkst. m3 (arba 218,4 m3/d.). Vandenį pagal sudarytą sutartį gamyklai tiekia UAB „Kazlų Rūdos komunalininkas“.

Ūkinės veiklos metu susidaro buitinės ir gamybinės nuotekos. Visos susidariusios buitinės nuotekos (12,8 tūkst. m3/metus arba 43,8 m3/dieną) pagal sudarytą sutartį išleidžiamos į Kazlų Rūdos miesto kanalizacijos tinklus, kuriuos eksploatuoja UAB „Kazlų Rūdos komunalininkas“. Technologinių procesų metu susidaro labai nedidelis kiekis gamybinių nuotekų: gamybinės nuotekos susidariusios šlapio veikimo elektrostatiniame filtre plovimo metu (0,36 tūkst. m3/metus arba 15 m3/dieną) kaupiamos 1 m3 talpos specialiuose plastikiniuose konteineriuose ir periodiškai išvežamos autotransportu į nuotekų valymo įrenginius; biofiltre susidariusios gamybinės nuotekos (nedidelis kiekis perteklinio vandens) (1 tūkst. m3/metus arba 4,2 m3/dieną) periodiškai išleidžiamos pagal sudarytą sutartį į miesto kanalizacijos tinklus, kuriuos eksploatuoja UAB „Kazlų Rūdos komunalininkas“. Kituose technologiniuose procesuose gamybinės nuotekos nesusidaro, nes dalis vandens lieka gaminamoje produkcijoje, o kita dalis pasišalina per kaminą kartu su garu.

Paviršinės (lietaus) nuotekos (47,1 tūkst. m3/metus arba 4 374 m3/dieną) surenkamos nuo asfaltuotos įmonės teritorijos (~10,8476 ha) bei pastatų stogų (~4,9288 ha) ir išleidžiamos į UAB „Regedma“ lietaus nuotekų valymo įrenginius pagal sudarytą sutartį.

Gamykloje eksploatuojami 29 aplinkos oro taršos šaltiniai, iš kurių 3 neorganizuoti:

* deginant kurą (medieną, gamtines dujas) šilumos gamybai technologinėms reikmėms ir patalpų šildymui bei džiovykloje susidaro anglies monoksidas, azoto oksidai, kietosios dalelės, sieros dioksidas, formaldehidas ir lakūs organiniai junginiai;
* įvairių technologinių procesų metu, gaminant medžio drožlių plokštes, susidaro kietosios dalelės ir formaldehidas;
* baldų gamybos metu susidaro kietosios dalelės;
* įrenginių remonto metu atliekant suvirinimo darbus susidaro fluoridai, fluoro vandenilis, kietosios dalelės ir mangano oksidai.

Į aplinkos orą išmetamų teršalų kiekio mažinimui eksploatuojami 16 išmetamųjų dujų valymo įrenginių (įvairūs ciklonai ir filtrai, įskaitant šlapio tipo elektrostatinį filtrą ir biofiltrą).

Medienos drožlių plokščių bei baldų gamybinės veiklos metu, atliekų tvarkymo veiklos metu, laboratorijoje, medicinos punkte ir valgykloje, atliekant įrenginių, transporto priemonių ir pastatų aptarnavimą, remontą bei techninę priežiūrą, tvarkant aplinką ir darbuotojų buitinėse/administracinėse patalpose susidarančios atliekos tvarkomos pagal Atliekų tvarkymo taisyklėse nustatytus reikalavimus ir periodiškai perduodamas atitinkamų atliekų tvarkytojams pagal sutartis. Visos susidariusios pavojingosios atliekos laikinai laikomos ne ilgiau kaip šešis mėnesius, o nepavojingosios atliekos – ne ilgiau kaip vienerius metus.

Medienos drožlių plokštės (MDP) gaminamos iš drožlės. Šiuo tikslu naudojama ne tik specialiai pagaminta ir/ar atvežtinė skiedra, bet ir veiklos metu susidariusios gamybos atliekos – plokščių apipjaustymo ir supjaustymo metu susidariusios drožlės, brokuotas kilimas ir kitos gamybos medienos atliekos. Be to, veiklos metu kaip žaliava MDP gamybai naudojamos ir medienos pakuočių bei kitos medienos atliekos. Dalis medienos atliekų, kurios nepanaudojamos MDP gamyboje, yra panaudojamos šilumos energijos gamybai vandens šildymo katile „Kalvis“. Be to, energijos gamybai džiovykloje naudojamos medžio dulkės, kurios yra sulaikomos oro valymo sistemose po rūšiavimo ir šlifavimo procesų.

Įmonės teritorijoje veikia šie pagrindiniai stacionarūs triukšmo šaltiniai: džiovykla, drožlės gamybos cechas, skiedros gamybos cechas, biologinis filtras, I ir II baldų gamybos cechų oro filtrai, sandėliavimo oro filtras, ventiliatoriai esantys ant įmonės pastatų stogų, automobilių stovėjimo aikštelės. Skleidžiamo triukšmo neigiamo poveikio mažinimui numatytos ir diegiamos įvairios priemonės (pvz., triukšmo sienutės).

Įmonėje eksploatuojami 2 taršos kvapais šaltiniai: medžio drožlių džiovykla, kuri per 35 metrų aukščio kaminą išmeta LOJ, kurių dalis skleidžia kvapą, ir biofiltras. Džiovinant medieną išsiskiria dervų sudėtyje esantys lakūs junginiai. Tai daugiausia terpenai (medienoje yra natūralių dervų, kurios suriša medžio skaidulas). Kvapai paprastai jaučiami esant temperatūrinei inversijai, kuri dažniausiai stebima naktį, esant ramiems, giedriems orams, sudaro palankias sąlygas kvapą skleidžiančioms medžiagoms kauptis pažemio oro sluoksnyje, todėl stipriau jaučiamas kvapas. Veiklos metu išsiskiriančių kvapų mažinimui įdiegtos specialios oro valymo sistemos: šlapio tipo elektrostatinis filtras (WESP) ir biofiltras.

# II. INFORMACIJA APIE ĮRENGINĮ IR JAME VYKDOMĄ ŪKINĘ VEIKLĄ

**7. Įrenginys (-iai) ir jame (juose) vykdomos veiklos rūšys.**

Medienos drožlių plokščių bei baldų gamykloje vykdomos pagrindinės veiklos:

1. Medienos drožlių plokščių (MDP) gamyba ir realizacija;
2. Apdailintų medienos drožlių plokščių (AMDP) gamyba ir realizacija;
3. Baldų gamyba ir realizacija.

Taip pat vykdomos pagalbinės veiklos: medinės pakuotės ir kitos medienos atliekos naudojamos kaip žaliava technologiniame procese ir/arba deginamos energijai gauti, vanduo ir patalpos šildomos iš vietinės katilinės, pagal poreikius atliekami suvirinimo darbai. Be to, medienos smulkinimo ir sandėliavimo metu surinktos žievės (skiedros) pagal poreikį smulkinamos smulkintuve ir panaudojamos įmonės biokuro katilinėje arba realizuojamos kaip biokuras energijos gamybai kitoms įmonėms; taip pat realizuojamas perteklinis medžio dulkių kiekis, kuris surenkamas oro valymo sistemose po rūšiavimo ir šlifavimo procesų. Įmonės teritorijoje yra sandėliavimo, administracinės, buitinės ir kitos pagalbinės patalpos.

**1 lentelė. Įrenginyje planuojama vykdyti ir (ar) vykdoma ūkinė veikla**

|  |  |
| --- | --- |
| **Įrenginio pavadinimas** | **Įrenginyje planuojamos vykdyti veiklos rūšies pavadinimas pagal Taisyklių 1 priedą**  **ir kita tiesiogiai susijusi veikla** |
| **1** | **2** |
| Medienos drožlių plokščių (MDP) gamyba | 6.1.3. vienos ar daugiau rūšių medžio plokščių: orientuotų skiedrantų plokščių, smulkintų plokščių arba plaušų plokščių, kai gamybos pajėgumas didesnis kaip 600 m3 per dieną. |
| Apdailintų medienos drožlių plokščių (AMDP) gamyba | Apdailintų medienos drožlių plokščių (AMDP) gamyba. |
| Baldų gamyba | Baldų gamyba. |
| Katilinė | Šilumos energijos gamyba, deginant gamtines dujas ir/ar biokurą. |
| Atliekų naudojimas ir/ar perdirbimas | Medinių pakuočių ir kitų medienos atliekų perdirbimas ir/ar naudojimas energijos gamybai. |

**8. Įrenginio ar įrenginių gamybinis (projektinis) pajėgumas ir (ar) gamybos pajėgumas, dėl kurio prašoma leidimo.**

Medienos drožlių plokščių bei baldų gamyklos gamybinis (projektinis) pajėgumas, dėl kurio prašoma leidimo:

1. Medienos drožlių plokščių (MDP) gamyba ir realizacija – 600 000 m3/metus;
2. Apdailintų medienos drožlių plokščių (AMDP) gamyba ir realizacija – 24 000 000 m2/metus;
3. Baldų gamyba ir realizacija – 4 838 685 m2/metus;
4. Žievės biokuras (skiedros) gamyba ir realizacija – 15 000 m3/metus;
5. Biokuras (medžio dulkės) gamyba ir realizacija – 10 000 t/metus;
6. Medinių pakuočių ir kitų medienos atliekų perdirbimas ir/ar naudojimas energijos gamybai:
   1. perdirbimo R3 būdu projektinis našumas – 600 000 m3/metus;
   2. naudojimo energijos gamybai R1 būdu projektinis šiluminis našumas – 4,3 MW.
7. Šilumos energijos gamyba (ir realizacija esant poreikiui) – bendras kurą deginančių įrenginių šiluminis našumas 58,8 MW.

**9. Kuro ir energijos vartojimas įrenginyje (-iuose), kuro saugojimas. Energijos gamyba.**

Medienos drožlių plokščių bei baldų gamyklos veiklos metu naudojama elektros ir šilumos energija. Elektros energija tiekiama iš AB LESTO skirstomųjų tinklų, o šilumos energija gaminama įmonėje eksploatuojamais įrenginiais:

1. Džiovykla – CK-dujų degiklis (45 MW, deginamos gamtinės dujos ir biokuras (medžio dulkės));
2. Termotelapo katilinė – termotepalo kaitintuvas WEV 6300 (6,3 MW, deginamos gamtinės dujos);
3. Dujinė katilinė – dujinis katilas (3,2 MW, deginamos gamtinės dujos);
4. Biokuro katilinė – vandens šildymo katilas „Kalvis“ (4,3 MW, deginamas biokuras).

**2 lentelė. Kuro ir energijos vartojimas, kuro saugojimas**

| **Energetiniai ir technologiniai ištekliai** | **Transportavimo būdas** | **Planuojamas sunaudojimas,**  **matavimo vnt. (t, m3, kWh ir kt.)** | **Kuro saugojimo būdas (požeminės talpos, cisternos, statiniai, poveikio aplinkai riziką mažinantys betonu dengti kuro saugyklų plotai ir pan.)** |
| --- | --- | --- | --- |
| **1** | **2** | **3** | **4** |
| a) elektros energija | - | 81 700 000 kWh | - |
| b) šiluminė energija | - | 440 000 000 kWh | - |
| c) gamtinės dujos | - | 18 900 000 m3 | - |
| d) suskystintos dujos | - | 80 t | - |
| e) mazutas | - | - | - |
| f) krosninis kuras | - | - | - |
| g) dyzelinas | - | 550 t | - |
| h) akmens anglis | - | - | - |
| i) benzinas | - | 15 t | - |
| j) biokuras: | Automašinomis | 51 422,72 t | Atvira asfaltuota aikštelė |
| 1) | - | - | - |
| 2) | - | - | - |
| k) ir kiti: biodujos | - | - | - |

**3 lentelė. Energijos gamyba**

|  |  |  |
| --- | --- | --- |
| **Energijos rūšis** | **Įrenginio pajėgumas** | **Planuojama pagaminti** |
| **1** | **2** | **3** |
| Elektros energija, kWh | - | - |
| Šiluminė energija, kWh | 515 000 000 | 515 000 000 |

# III. GAMYBOS PROCESAI

**10. Detalus įrenginyje vykdomos ir (ar) planuojamos vykdyti ūkinės veiklos rūšių aprašymas.**

**MDP gamyba**. Linijos paskirtis – gaminti trijų sluoksnių medienos drožlių plokštę (MDP), naudojant karbamido-formaldehidines arba melamino karbamido formaldehido dervas. Visos plokštės šlifuojamos ir naudojamos baldų gamybai, statyboms ir kt. Technologinis procesas vykdomas ContiRoll nepertraukiamo veikimo presu. Gaminamos plokštės storio diapazonas 6,0 – 40,0 mm, tankis 500 – 780 kg/m3.

MDP gamybai naudojama žaliava: apvali mediena, atraižos, gaubtinės, skiedra, pjuvenos ir kita mediena. Medienos drožlių plokštė gaminama iš drožlės. Tam apvali mediena, atraižos, gaubtinės pirmiausia smulkintuvu kapojamos į skiedrą. Nuo smulkintuvo išsiskiriančios kietosios dalelės pneumosistema patenka į danų firmos Dantherm Filtration A/S filtrą NFKZ3000St1, kur yra sulaikomos. Dalis kietųjų dalelių iš filtro patenka į aplinkos orą (a.t.š. 011).

Toliau iš šios skiedros kartu su atvežtine skiedra drožliavimo staklėmis gaminama drožlė. Nuo drožliavimo staklių išsiskiriančios kietosios dalelės patenka į filtrą, kur yra sulaikomos. Dalis kietųjų dalelių iš filtro patenka į aplinkos orą (a.t.š. 012). Pjuvenos (kadangi yra smulki mediena) šią gamybos proceso dalį aplenkia. Skiedra ir pjuvenos, prieš patekdamos į technologinį procesą, rūšiuojamos, atskiriami per stambūs medienos gabalai, kurie panaudojami kaip kuras kogeneracinėje jėgainėje. Šių procesų metu į aplinką išsiskiria kietosios dalelės, kurios sulaikomos filtre, dalis kietųjų dalelių patenka į aplinkos orą (a.t.š. 013).

Siekiant padidinti efektyvumą bei sumažinti energijos sunaudojimą, sandėlyje įvesta medienos rotacija. Atvežama mediena sendinama ir tik po to paduodama į gamybą. Tokiu būdu sumažėja medžio drėgnumas, sunaudojama mažiau energetinių resursų ją džiovinant, mažiau dervos.

Technologinio proceso metu drožlė (ir pjuvenos) transportuojama uždarais mechaniniais transporteriais, tarp operacijų kaupiama uždaruose bunkeriuose.

Toliau drožlė (kartu su pjuvenomis) džiovinama būgninėje džiovykloje. Drožlė džiovinama besisukančiame būgne, veikiama karštų dujų. Po džiovinimo drėgmės matuokliu infraraudonųjų spindulių pagalba pastoviai matuojama drožlės drėgmė. Džiovyklose naudojamas kuras – medžio dulkės ir gamtinės dujos. Iš džiovyklos išmetamų dujų valymas vykdomas šlapiame elektrostatiniame nusodintuve (WESP). Prieš elektrostatinį nusodintuvą dulkių kiekis išmetamosiose dujose – 350-450 mg/Nm3, temperatūra apie 130°C. Išvalytų dujų temperatūra apie 65°C, dulkių kiekis jose iki 20 mg/Nm3. Džiovinant drožlę, į aplinką išsiskiria anglies monoksidas, azoto oksidai, kietosios dalelės, formaldehidas, lakieji organiniai junginiai (a.t.š. 027).

Po džiovyklos drožlė rūšiuojama mechaniniuose sijotuvuose. Šio proceso metu išsiskiria kietosios dalelės, kurios sulaikomos dvigubo valymo sistemoje ciklonas+filtras. Dalis kietųjų dalelių patenka į aplinkos orą (a.t.š. 014).

Atskiriamos keturios drožlės frakcijos:

* pirma – dulkės, panaudojamos kaip kuras džiovykloje;
* antra – smulki frakcija, naudojama medienos drožlių plokštės išoriniam sluoksniui;
* trečia – vidutinė frakcija, nukreipiama į pneumo-rūšiuotuvą, atskirta kondicinė frakcija naudojama medienos drožlių plokštės vidiniam sluoksniui, o stora sunki drožlė paduodama smulkinimui;
* ketvirta – stambi frakcija, kuri kartu su atrūšiuota trečios frakcijos stora sunkia drožle smulkinama smulkintuve ir vėl nukreipiama į rūšiavimą.

Atskirtą per stambią drožlę pakartotinai smulkinant smulkintuvuose į aplinką išsiskiria kietosios dalelės, kurios sulaikomos dviem ciklonais. Dalis kietųjų dalelių patenka į aplinkos orą (a.t.š. 015, 016).

Toliau išorinio ir vidinio srautų drožlė transportuojama atskirais srautais. Drožlės išorinis ir vidinis srautai atskirai sveriami ir sumaišomi su klijais. Klijų paruošimas ir dozavimas vykdomas uždaroje sistemoje pilnai automatiniame režime pagal technologo užduotas receptūras. Klijams naudojamos karbamido-formaldehidinės arba melamino-karbamido-formaldehidinės dervos, o kaip kietiklis naudojamas amonio nitratas. Siekiant dar efektyviau išnaudoti turimą liniją, įvestas į naudojimą proceso greitiklis (PMDI). Greitiklio dėka sutrumpinamas presavimo procesas, nes sutrumpėja dervos sukietėjimo laikas.

MDP atsparumo drėgmei padidinimui naudojamas parafinas, kuris išlydytas išpurškiamas maišytuve ant drožlės, prieš sumaišant ją su klijais. Formaldehido surišimui naudojamas karbamidas, kurio tirpalas įmaišomas į klijus. Sumaišyta su klijais drožlė toliau transportuojama uždarais konvejeriais į formavimo mašinas, kurių pagalba suformuojamas tolygus kilimas: vidinis sluoksnis – iš stambesnės drožlės, išoriniai – iš smulkios. Kilimo formavimo kokybei kontroliuoti yra sumontuotos juostinės svarstyklės bei drėgmės matuoklis. Prieš patekdamas į nepertraukiamo veikimo presą ContiRoll kilimas papresuojamas nepertraukiamo veikimo papresavimo prese. Presavimo procesui suintensyvinti kilimas apipurškiamas vandeniu. MDP presuojama nepertraukiamo veikimo hidrauliniame karštame prese, kurį kaitina 280°C temperatūros tepalas, gaminamas termotepalo katilinėje. Termotepalo katilinė kūrenama gamtinėmis dujomis. Į aplinką išsiskiria anglies monoksidas ir azoto oksidai (a.t.š. 028).

Formavimo metu į aplinką išsiskiria kietosios dalelės, kurios pneumotransporto sistema patenka į filtrą, kur yra sulaikomos. Dalis kietųjų dalelių patenka į aplinkos orą (a.t.š. 017). Vėdinimo oras iš presų ir aušinimo patalpos trimis ortakiais nukreipiamas į biologinio valymo filtrą. Filtre sulaikomas formaldehidas. Iš filtro apvalytas oras pašalinamas per ortakį (a.t.š. 034).

Supresuota ištisinė MDP iš kraštų apipjaunama ir supjaustoma į didelius lapus. Toliau plokštė praeina storio matuoklį – pūslių detektorių, kuris nenutrūkstamai matuoja plokštės storį ir nustatinėja pūsles ar išsisluoksniavimą. Plokštė pasveriama ir paduodama į aušintuvą, iš kurio kraunama į paketus. Drožlė, gauta apipjaunant-supjaunant plokštę, bei brokuotas kilimas grąžinami į technologinį procesą.

Toliau plokštė šlifuojama (supjaunama), rūšiuojama ir naudojama pagal paskirtį. Nuo šlifavimo staklių išsiskiriančios kietosios dalelės pašalinamos pneumotransporto sistema. Kietųjų dalelių išsodinimui įrengta dvigubo valymo sistema ciklonas+filtras. Dalis kietųjų dalelių patenka į aplinkos orą (a.t.š. 023).

Nuo formavimo mašinų ir plokščių supjaustymo staklių išsiskiriančios kietosios dalelės nusiurbiamos į filtrą, kur yra sulaikomos. Dalis kietųjų dalelių iš filtro patenka į aplinkos orą (a.t.š. 018).

Filtre surinktos kietosios dalelės perpumpuojamos į bunkerį, į kurį taip pat patenka ir brokuotas kilimas. Kietųjų dalelių išsodinimui sistemoje įrengta dvigubo valymo sistema ciklonas+filtras. Dalis kietųjų dalelių patenka į aplinkos orą (a.t.š. 019).

Iš surinkimo bunkerio viskas grąžinama į džiovyklą pakartotiniam džiovinimui. Pneumotransporto sistemoje kietųjų dalelių išsodinimui įrengta dvigubo valymo sistema ciklonas+filtras. Dalis kietųjų dalelių patenka į aplinkos orą (a.t.š. 020).

Nuo 2012 metų spalio mėn. įmonėje realizuotas palengvintos plokštės gamybos projektas. Patobulinus kilimo formavimo mašinas, pradėta gaminti Bo- board (skirtingų tankio juostų) bei palengvinta (t. y. sumažinto tankio) plokštė. Dėl mažesnio tankio plokštė yra greičiau supresuojama, tai leidžia taupyti energetinius resursus bei didinti pagaminamos produkcijos kiekį.

**AMDP gamyba**. AMDP gaminama pilnai sukomplektuotoje linijoje CTK 2600, naudojant klijus lydalus arba formaldehidinę dervą. MDP apdailinama iš abiejų pusių. Apdailinimui skirta MDP padavimo įrenginio pagalba transportuojama pro valymo mechanizmą, kur abi plokštės pusės bei briaunos nuvalomos nuo dulkių.

Naudojant formaldehidinę dervą popieriaus praklijavimo kokybei pagerinti nuvalyta plokštė pakaitinama plokščių pakaitinimo įrenginyje ir paduodama į kietiklio padengimo mechanizmą. Iš vienos arba abiejų pusių padengta kietikliu MDP per kietiklio garinimo zoną transportuojama į padengimo rišamosiomis medžiagomis zoną, kur vykdomas vienos ar abiejų MDP pusių padengimas derva (klijais). Kietikliu ir klijais padengta MDP transportuojama į apdailinimo įrenginį, kur ant jos uždedamas ir prispaudžiamas dekoratyvinis popierius. Naudojant klijus lydalus, jie yra užnešami ant popieriaus, kietikis – nenaudojamas.

Galutinis apdailinamų plokščių slėgimas, šilumos perdavimas klijų sukietinimui atliekamas lyginančiame įrenginyje šildomų velenų pagalba. AMDP atskiriamos įstrižo pjovimo įrenginio pagalba ir kraunamos į paketus, prieš tai vizualiai įvertinus AMDP paviršiaus kokybę bei kitus defektus. MDP apdailinimas vykdomas pagal užduotus technologinius režimus, kurie priklauso nuo plokštės ir dangos storio. Dengiant nušlifuotas MDP dekoratyviniu popieriumi, kai naudojama formaldehidinė derva linijoje Hymmen, išsiskiria formaldehidas, kuris nusiurbiamas į biologinio valymo filtrą. Iš biofiltro apvalytas oras į aplinką pašalinamas per ortakį (a.t.š. 034). AMDP atsistovėjimo patalpoje į aplinkos orą išsiskiria nedidelis kiekis formaldehido, kuris į aplinkos orą patenka neorganizuotai (a.t.š. 604). Pjaustant plokščių kraštus išsiskiriančios kietosios dalelės nusiurbiamos į firmos Moldow filtrą NFKZ 3000 St1. Šaltuoju metų laiku išvalytas oras grąžinamas į gamybines patalpas, šiltuoju metų laiku išvalytas oras kartu su nedideliais kiekiais kietųjų dalelių pašalinamas į aplinką (a.t.š. 044).

**Baldų gamyba**. Įmonėje gaminami baldai (baldų detalių komplektai). Didžiajame baldų gamybos ceche AMDP pagal užduotą programą pjaustymo staklėmis Holzma HKL 11 ir Holzma HPL 380 supjaustomos į tam tikrų matmenų ruošinius. Pagal paruoštas technologines korteles ruošiniai paduodami prie staklių. Galutinai apdorojant ruošinius, galimi apdorojimo srautai:

* didžiųjų staklių ruošinių apdorojimo technologinis srautas (Profiline FKP 100 ruošinių apvilkimas; keturpusis kraštų apdirbimas, gręžimas, dalinimas, dvipusis kraštų apdirbimas, gręžimas; KAL vienpusis kraštų apdirbimas);
* mažųjų staklių ruošinių apdorojimo technologinis srautas (Martin T 73 detalių supjovimas; Venture 3 apdirbimo centras; Brandt Optimat FTF 200 briaunos frezavimas; dekoratyvinių elementų priklijavimas; „karūnos“ surinkimas).

Pagamintų baldų detalės komplektuojamos ir pakuojamos. Supakuoti gaminiai transportuojami į baldų gamybos padalinio produkcijos sandėlį.

Gamybos metu nuo staklių išsiskiriančios kietosios dalelės pneumotransporto linijomis paduodamos į rankovinį filtrą, kuriame sulaikomos. Rankovinis filtras įrengtas lauke, šalia gamybinio pastato. Filtre išvalytas oras šaltuoju metų laiku grąžinamas į gamybines patalpas. Šiltuoju metų laiku, perjungus sklendes, išvalytas oras per keturis ortakius išmetamas į aplinką (a.t.š. 036-039).

Mažajame baldų gamybos ceche AMDP, MDF pagal užduotą programą pjaustymo staklėmis Holzma HPL 11 supjaustomos į tam tikrų matmenų ruošinius. Pagal technologines korteles ruošiniai paduodami prie staklių. Galimi apdorojimo srautai: Weining Powermant 1000 ruošinių frezavimas; Friz Pum ruošinių apvilkimas; Koch S-200 ruošinių supjaustymas; Koch Sprint Multi ruošinių supjaustymas ir dygiavimas; Ligmatech MPR 500 detalių surinkimas; Detel MVS 4-3-1-1 gręžimas (didysis); Detel MVS 3-0-0-2 gręžimas (mažasis); Rojatek 1921 (01005) kopijavimas-frezavimas.

Paruoštos baldų detalės vežamos prie pakavimo linijų, kuriomis vykdomas:

* automatinis pakavimas į dėžes (Ligmatech 1);
* rankinis pakavimas į dėžes (Ligmatech 2).

Supakuoti gaminiai transportuojamos į baldų gamybos padalinio produkcijos sandėlį.

Gamybos metu nuo staklių išsiskiriančios kietosios dalelės dviem pneumotransporto linijomis paduodamos į rankovinį filtrą, kuriame sulaikomos. Rankovinis filtras įrengtas lauke, šalia gamybinio pastato. Filtre išvalytas oras šaltuoju metų laiku grąžinamas į gamybines patalpas. Šiltuoju metų laiku, perjungus sklendes, išvalytas oras per keturis ortakius išmetamas į aplinką (a.t.š. 040-043).

**Katilinė.** Katilinėje sumontuotas kieto kuro vandens šildymo katilas „Kalvis“ (4,3 MW galios). Katilas eksploatuojamas šaltuoju metų laiku. Į aplinkos orą išsiskiria anglies monoksidas, azoto oksidai, kietosios dalelės (a.t.š. 517). Kietųjų dalelių sulaikymui įrengtas baterinis ciklonas CB 5x6, kuriame sulaikoma dalis kietųjų dalelių.

Vasarą katilinėje eksploatuojamas dujinis katilas „Ellprex 3000“ (3,2 MW galios). Degimo produktai į aplinkos orą pašalinami per atskirą kaminą (a.t.š. 033).

**Pagalbiniai darbai**.Atliekant įrangos remontą suvirinami metalai. Suvirinimo darbai atliekami visoje įmonės teritorijoje. Suvirinimo metu į aplinkos orą išsiskiria nedideli kiekiai kietųjų dalelių, mangano oksidų, fluoridų ir fluoro vandenilio (a.t.š. 602, nestacionarus).

**Atliekų naudojimo ar šalinimo technologinio proceso eigos aprašymas**

Atliekos įmonėje naudojamos dviem būdais: naudojamos kaip žaliava technologiniame procese bei deginamos energijai gauti.

***Medienos atliekų naudojimas technologiniame procese (žaliava)***

Medienos atliekos naudojamos kaip žaliava MDP gamybai. Medienos drožlių plokštė gaminama iš drožlės. Tam medienos pakuotės ir kitos medienos atliekos pirmiausia būgniniu smulkintuvu kapojamos į skiedrą. Toliau iš šios skiedros kartu su atvežtine skiedra drožliavimo staklėmis gaminama drožlė. Technologinio proceso metu drožlė (ir pjuvenos) transportuojama uždarais mechaniniais transporteriais, o tarp operacijų kaupiama uždaruose bunkeriuose. Magneto pagalba atskirti juodieji metalai yra kaupiami specialiame konteineryje ir periodiškai perduodami šių atliekų tvarkytojams.

Toliau drožlė (kartu su pjuvenomis) džiovinama būgninėje džiovykloje. Drožlė veikiama karštų dujų džiovinama besisukančiame būgne. Po džiovinimo drėgmės matuokliu infraraudonųjų spindulių pagalba pastoviai matuojama drožlės drėgmė.

Po džiovyklos drožlė rūšiuojama mechaniniuose sijotuvuose. Atskiriamos keturios drožlės frakcijos:

* pirma – dulkės, panaudojamos kaip kuras džiovyklose;
* antra – smulki frakcija, naudojama medienos drožlių plokštės išoriniam sluoksniui;
* trečia – vidutinė frakcija, nukreipiama į pneumo-rūšiuotuvą, atskirta kondicinė frakcija naudojama medienos drožlių plokštės vidiniam sluoksniui, o stora sunki drožlė paduodama smulkinimui;
* ketvirta – stambi frakcija, kuri kartu su atrūšiuota trečios frakcijos stora sunkia drožle smulkinama smulkintuve ir vėl nukreipiama į rūšiavimą.

Toliau išorinio ir vidinio srautų drožlė transportuojama atskirais srautais. Drožlės išorinis ir vidinis srautai atskirai sveriami ir sumaišomi su klijais. Klijų paruošimas ir dozavimas vykdomas uždaroje sistemoje pilnai automatiniame režime pagal technologo užduotas receptūras. Klijams naudojamos karbamido - formaldehidinės arba melamino – karbamido - formaldehidinės dervos, o kaip kietiklis naudojamas amonio nitratas. MDP atsparumo drėgmei padidinimui naudojamas parafinas, kuris išlydytas išpurškiamas maišytuve ant drožlės, prieš sumaišant ją su klijais. Formaldehido surišimui naudojamas sausas karbamidas. Sumaišyta su klijais drožlė toliau transportuojama uždarais konvejeriais į formavimo mašinas, kurių pagalba suformuojamas tolygus kilimas: vidinis sluoksnis – iš stambesnės drožlės, išoriniai – iš smulkios. Kilimo formavimo kokybei kontroliuoti yra sumontuotos juostinės svarstyklės bei drėgmės matuoklis. Prieš patekdamas į nepertraukiamo veikimo presą ContiRoll kilimas papresuojamas nepertraukiamo veikimo papresavimo prese. Presavimo procesui suintensyvinti kilimas apipurškiamas vandeniu. MDP presuojama nepertraukiamo veikimo hidrauliniame karštame prese, kurį kaitina 280°C temperatūros tepalas, gaminamas termotepalo katilinėje.

Supresuota ištisinė MDP iš kraštų apipjaunama ir supjaustoma į didelius lapus. Toliau plokštė praeina storio matuoklį – pūslių detektorių, kuris nenutrūkstamai matuoja plokštės storį ir nustatinėja pūsles ar išsisluoksniavimą. Plokštė pasveriama ir paduodama į aušintuvą, iš kurio kraunama į paketus. Drožlė, gauta apipjaunant-supjaunant plokštę, bei brokuotas kilimas grąžinami į technologinį procesą.

Toliau plokštė šlifuojama (supjaunama), rūšiuojama ir naudojama pagal paskirtį.

***Medienos atliekų naudojimas energijai gauti (kuras)***

Prieš deginimą atliekos rūšiuojamos, smulkinamos ir maišomos. Susmulkintos medienos atliekos iš kuro sandėlio grandikliniu transporteriu patenka į vandens šildymo katilo „Kalvis“ pakuros bunkerį. Iš bunkerio jos žertuviniu maitintuvu paduodamos ant judančio ardyno. Pelenai šalinami ardyno gale. Medienos padavimas, degimo palaikymas ir pelenų pašalinimas atliekamas automatiškai pagal užduotus parametrus.

Iš katilo išeinančios išmetamosios dujos nuo kietų dalelių valomos bateriniame ciklone CB 5x6. Po to išmetamosios dujos išleidžiamos į aplinką.

**11. Planuojama naudoti technologija ir kiti gamybos būdai, skirti teršalų išmetimo iš įrenginio (-ių) prevencijai arba, jeigu tai neįmanoma, išmetamų teršalų kiekiui mažinti.**

Nuo 2008 metų įmonė nuolatos investuoja į gamybos proceso tobulinimą. Optimizuodama ūkinę veiklą, įmonė modernizavo atskiras savo gamybos grandis: nuolatos tobulinama ir atnaujinama gamybos technologija ir įrenginiai; medienos paruošimui įrengtos modernios medienos saugojimo aikštelės, naujas smulkintuvas; įdiegta nestandartinių matmenų plokštės gamyba bei nauja receptūra, leidžianti pagaminti mažų emisijų medžio drožlių plokštę; rekonstruotos gamybinės, sandėliavimo bei administracinės patalpos; įmonės teritorijoje išasfaltuoti keliai, apjuosta nauja tvora. Į aplinkos orą išmetamų teršalų kiekio mažinimui eksploatuojama 16 išmetamųjų dujų valymo įrenginių (įvairūs ciklonai ir filtrai, įskaitant šlapio tipo elektrostatinį filtrą ir biofiltrą).

Greta gamybos modernizavimo projektų davusių neabejotinos aplinkosauginės bei ekonominės naudos, gyvendinti ir aplinkosauginiai techniniai sprendiniai:

* rekonstruoti biofiltrai (sutvarkytos pastato stogo konstrukcijos, modernizuota technologinių išmetimų į aplinkos orą sistema, žymiai pagerinusi emisijų išsisklaidymo bei kontrolės sąlygas);
* įrengta triukšmo sklaidos slopinimo sienelė;
* įrengti greitaeigiai vartai technologinių dulkių saugyklose (sumažintas kietųjų dalelių patekimas į aplinką);
* įrengtas antrinis vandens panaudojimas klijų virtuvėje (sumažintas vandens sunaudojimas).

2012 metų spalio mėn. įmonėje įgyvendintas palengvintos plokštės gamybos projektas. Patobulinus kilimo formavimo mašinas, pradėta gaminti Bo-board (skirtingo tankio juostų) bei palengvinta (t.y. sumažinto tankio) plokštė. Dėl mažesnio tankio plokštė yra greičiau supresuojama, todėl taupomi energetiniai resursai.

Siekiant dar efektyviau išnaudoti turimą liniją, pradėtas naudoti proceso greitiklis (PMDI). Greitiklio dėka sutrumpėjo dervos sukietėjimo laikas ir taip pat pagreitėjo presavimo procesas.

Taip pat įvesta medienos rotacija sandėlyje. Atvežama mediena sendinama ir tik po to paduodama į gamybą. Tokiu būdu sumažėja medžio drėgnumas, sunaudojama mažiau energetinių resursų ją džiovinant bei sunaudojama mažiau dervos.

Siekiant iki minimumo sumažinti susidarančių gamybos atliekų kiekį bei išnaudoti jų žaliavinį potencialą, MDP gamybos metu naudojama ne tik specialiai pagaminta ir/ar atvežtinė skiedra, bet ir veiklos metu susidariusios gamybos atliekos – plokščių apipjaustymo ir supjaustymo metu susidariusios drožlės, brokuotas kilimas ir kitos gamybinės medienos atliekos. Be to, veiklos metu kaip žaliava MDP gamybai naudojamos ir medienos pakuočių bei kitos medienos atliekos.

Be to, išnaudojamas ir susidarančių medienos atliekų energetinis potencialas, t.y. dalis medienos atliekų, kurios nepanaudojamos MDP gamyboje, yra panaudojamos šilumos energijos gamybai vandens šildymo katile „Kalvis“, o energijos gamybai džiovykloje naudojamos medžio dulkės, kurios yra sulaikomos oro valymo sistemose po rūšiavimo ir šlifavimo procesų.

**Planuojami pakeitimai:**

Įmonė planuoja pastatyti naują biokuro jėgainę, kurios bendra instaliuota galia siektų 102 MW (60 MW ardynas, 30 MW dulkių degikliai, 12 MW gamtinių dujų degiklis) bei įrengti 12 MW rezervinę dujinę katilinę. Planuojama biokuro jėgainė bus skirta gaminti šilumos energiją įmonės technologiniams poreikiams. Naujos biokuro katilinės įgyvendinimas leis maksimaliai sumažinti į aplinkos orą išmetamų teršalų kiekį, skleidžiamą triukšmą ir kvapus.

**12. Pagrindinių alternatyvų pareiškėjo siūlomai technologijai, gamybos būdams ir priemonėms aprašymas arba nuoroda į PAV dokumentus, kuriuose šios alternatyvos aprašytos.**

2011-2012 m. buvo atliktas poveikio aplinkai vertinimas dėl planuojamos „Biokuro jėgainės Gedimino g. 1 Kazlų Rūdoje statybos ir eksploatacijos“. Marijampolės regiono aplinkos apsaugos departamentas 2012 m. kovo mėn. 16 d. priėmė sprendimą (rašto Nr. (PAVNS)-X3-237), kad planuojama ūkinė veikla – biokuro jėgainės Gedimino g. 1 Kazlų Rūdoje statyba ir eksploatacija – Gedimino g. 1, Kazlų Rūdos mieste, Kazlų Rūdos savivaldybėje yra leistina.

Vėliau, įvertinus įrangos gamintojų pasiūlymus, buvo prieita prie išvados, kad siekiant efektyvaus degimo proceso valdymo bei optimalaus ir patikimo įrenginių darbo, biokuro jėgainės bendroji instaliuotoji galia turi būti padidinta tiek, kad jėgainė būtų eksploatuojama 75% apkrovimu, vietoj anksčiau planuoto 90%, tam instaliuotoji galia turėtų būti apie 90 MW. Į šį skaičių neskaičiuojamas dujinis degiklis, kuris siekiant maksimaliai sumažinti gamtinių dujų kiekį bus naudojamas tik avariniais atvejais bei biokuro jėgainės paleidimo metu. Dėl aukščiau išvardintų aplinkybių tuometinis veiklos vykdytojas UAB „Swedspan Girių Bizonas“ atliko poveikio aplinkai vertinimo atrankos procedūras dėl planuojamos biokuro jėgainės galios didinimo, kurioms Marijampolės regiono aplinkos apsaugos departamentas 2012 m. liepos mėn. 9 d. priėmė atrankos išvadą (rašto Nr. (PAVNS)-X3-574), kad atsižvelgiant į planuojamos ūkinės veiklos pobūdį ir numatomą vietą bei anksčiau atliktą PAV ataskaitą, UAB „Swedspan Girių Bizonas“ planuojamai ūkinei veiklai – biokuro jėgainės galios didinimui – poveikio aplinkai vertinimas neprivalomas.

Aukščiau minėtų dokumentų kopijos pateiktos Paraiškos 2 priede.

**13. Kiekvieno įrenginio naudojamų technologijų atitikimo technologijoms, aprašytoms Europos Sąjungos geriausiai prieinamų gamybos būdų (GPGB) informaciniuose dokumentuose ar išvadose, palyginamasis įvertinimas.**

Įmonės vykdoma veikla – medienos drožlių plokščių (MDP) gamyba – atitinka Taisyklių 1 priedo „6.1.3. vienos ar daugiau rūšių medžio plokščių: orientuotų skiedrantų plokščių, smulkintų plokščių arba plaušų plokščių, kai gamybos pajėgumas didesnis kaip 600 m3 per dieną“ punkto kriterijus, tačiau šiai veiklai dar nėra parengtas ir patvirtintas Europos Sąjungos geriausiai prieinamų gamybos būdų informacinis dokumentas (šiuo metu parengtas tik ES Geriausių prieinamų gamybos būdų (GPGB) informacinio dokumento medžio plokščių gamybai galutinis projektinis variantas (angl. Best Available Techniques (BAT) Reference Document for the Production of Wood–based Panels, Final Draft July 2014)), todėl įmonės naudojamų technologijų ir GPGB technologijų palyginamasis įvertinimas neatliekamas. Šis vertinimas bus pateiktas atsakingai institucijai kaip įmanoma greičiau, kai ES GPGB informacinis dokumentas medžio plokščių gamybai bus patvirtintas.

**4 lentelė. Įrenginio atitikimo GPGB palyginamasis įvertinimas.**

Lentelė nepildoma.

**14. Informacija apie avarijų prevencijos priemones (arba nuoroda į Saugos ataskaitą ar ekstremaliųjų situacijų valdymo planą, jei jie pateikiami prieduose prie paraiškos).**

Siekiant užtikrinti gyventojų saugą ir sveikatą, įmonėje laikomasi teisės aktų, reglamentuojančių aplinkosaugą, priešgaisrinę saugą, darbų saugą ir visuomenės sveikatą. Visa tai iki minimumo sumažina nelaimingų atsitikimų (ypač gaisrų) riziką objekte.

Visi įmonės darbuotojai specialiai apmokomi ir atestuojami, periodiškai organizuojami instruktažai priešgaisrinės ir kitais privalomais darbų saugos klausimais. Vadovaujantis Bendrųjų gaisrinės saugos taisyklių reikalavimais veiklos vykdytojas privalo užtikrinti saugų teritorijoje esančių įrenginių ir statinių naudojimą, reikiamą techninę būklę ir nuolatinę priežiūrą visą eksploatacijos laiką.

Objekto teritorijoje diegtas avarijų prevencinių – likvidavimo priemonių paketas, kad darbuotojai galėtų atlikti pirminius avarijų lokalizavimo ir gelbėjimo darbus bei nedidelėms avarijoms likviduoti iki atvykstant specialiosioms gelbėjimo pajėgoms.

Veiklos vykdymui tiekiamos, saugomos ir technologiniame procese naudojamos medžiagos neatitinka Pramoninių avarijų prevencijos, likvidavimo ir tyrimo nuostatų kriterijų, todėl nuostatų reikalavimai rengti pranešimą apie pavojingą objektą, avarijų prevencijos planą ar saugos ataskaitą netaikomi.

Įmonė turi parengusi ir nustatyta tvarka patvirtinusi Ekstremalių situacijų valdymo planą (patvirtintas 2011 09 23 GD įsakymu Nr. 92A), kurios titulinio lapo kopija pateikta Paraiškos 3 priede.

# IV. ŽALIAVŲ IR MEDŽIAGŲ NAUDOJIMAS, SAUGOJIMAS

**15. Žaliavų ir medžiagų naudojimas, žaliavų ir medžiagų saugojimas.**

Informacija apie žaliavų ir papildomų medžiagų naudojimą ir saugojimą pateikta 5 ir 6 lentelėse.

**5 lentelė. Naudojamos ir (ar) saugomos žaliavos ir papildomos (pagalbinės) medžiagos.**

| **Eil. Nr.** | **Žaliavos arba medžiagos pavadinimas (išskyrus kurą, tirpiklių turinčias medžiagas ir mišinius)** | **Planuojamas naudoti kiekis, matavimo vnt. (t, m3 ar kt. per metus)** | | **Transportavimo būdas** | **Kiekis, vienu metu saugomas vietoje, matavimo vnt. (t, m3 ar kt. per metus)** | **Saugojimo būdas** |
| --- | --- | --- | --- | --- | --- | --- |
| **1** | **2** | **3** | | **4** | **5** | **6** |
| **MDP gamyba** | | | | | | |
|  | Mediena | 800 000 | m³ | Automašinomis/Geležinkeliu | 60 000 t | Žaliavų biržos teritorija, antžeminis |
|  | Karbamido-formaldehidinė arba melamino karbamido formaldehido derva | 44 300 | t | Automašinomis/Geležinkeliu | 800 t | Talpyklos, antžeminis |
|  | Amonio nitratas | 830 | t | Automašinomis | 24 t | Cheminių medžiagų sandėlis, antžeminis būdas (maišai po 25 arba 50 kg) |
|  | Karbamidas | 700 | t | Automašinomis | 24 t | Cheminių medžiagų sandėlis, antžeminis būdas (maišai po 50 arba 500 kg) |
|  | Parafinas | 1 250 | t | Automašinomis | 1 t | Cheminių medžiagų sandėlis, antžeminis būdas (1m3 talpos konteineriai) |
|  | Natrio šarmas (NaOH) | 25 | t | Automašinomis | 1 t | Cheminių medžiagų sandėlis, antžeminis būdas (1m3 talpos konteineriai) |
|  | Flokuliantas | 10 | t | Automašinomis | 4 t | Cheminių medžiagų sandėlis, antžeminis būdas (1m3 talpos konteineriai) |
|  | Vandenilio peroksidas (H2O2) | 54 | t | Automašinomis | 2 t | Cheminių medžiagų sandėlis, antžeminis būdas (1m3 talpos konteineriai) |
|  | Kaustikinė soda | 12,034 | t | Automašinomis | 24 t | Cheminių medžiagų sandėlis, antžeminis būdas (maišai po 25-30 kg) |
|  | Greitiklis PMDI | 1 080 | t | Automašinomis | 12 t | Talpyklos, antžeminis |
| **Apdailintos MDP gamyb**a | | | | | | |
|  | Dekoratyvinis popierius | 1 080 | tūkst. m² | Automašinomis | 1 400 000 m² | Techninių medžiagų sandėlis, antžeminis |
|  | PVA klijai | 2 | t | Automašinomis | 16 t | Konteineriai, antžeminis |
| **Baldų gamyba** | | | | | | |
|  | Medžio drožlių plokštė (MDP) | 3 400 000 | m2 | Automašinomis | 200 000 m2 | Sandėlyje |
|  | Medžio plaušo plokštė (MDF) | 300 000 | m2 | Automašinomis | 18 000 m2 | Sandėlyje |
|  | Kraštų juosta | 5 300 | km | Automašinomis | 306 km | Sandėlyje |
|  | Nugarėlės | 2 600 000 | m2 | Automašinomis | 150 000 m2 | Sandėlyje |
|  | Stalčiukų šoneliai ir galai | 3 200 000 | m2 | Automašinomis | 190 000 m2 | Sandėlyje |
|  | Klijai | 240 | t | Automašinomis | 14 t | Sandėlyje |
|  | Skiedikliai, valikliai | 0,7 | m3 | Automašinomis | 0,2 m3 | Sandėlyje |
|  | Dažai ir pigmentai | 9 | t | Automašinomis | 3 t | Sandėlyje |
|  | Furnitūra | 7 300 000 | vnt. | Automašinomis | 420 000 vnt. | Sandėlyje |
|  | Gruntas | 10 | t | Automašinomis | 0,6 t | Sandėlyje |
|  | Stiklas ir veidrodžiai | 320 000 | vnt. | Automašinomis | 19 000 vnt. | Sandėlyje |
|  | Popieriniai korio užpildai | 2 600 000 | vnt. | Automašinomis | 150 000 vnt. | Sandėlyje |
|  | Gofrokartono dėžės | 2 300 000 | vnt. | Automašinomis | 130 000 vnt. | Sandėlyje |
|  | Gofrokartono lakštai (pakavimui) | 500 000 | vnt. | Automašinomis | 29 000 vnt. | Sandėlyje |
|  | Gofrokartono tarpinės | 7 300 000 | vnt. | Automašinomis | 420 000 vnt. | Sandėlyje |
|  | Putų polistirolas | 610 000 | vnt. | Automašinomis | 35 000 vnt. | Sandėlyje |
|  | Montavimo instrukcijos | 1 800 000 | vnt. | Automašinomis | 100 000 vnt. | Sandėlyje |
|  | Etiketės | 4 000 000 | vnt. | Automašinomis | 230 000 vnt. | Sandėlyje |
|  | Dygiai | 8 800 000 | vnt. | Automašinomis | 510 000 vnt. | Sandėlyje |
|  | Savilipė plėvelė (pakavimui) | 40 | t | Automašinomis | 2,3 t | Sandėlyje |
|  | PP juosta (pakų surišimui) | 1 220 | km | Automašinomis | 71 km | Sandėlyje |
|  | Lipni juostelė (dėžių klijavimui) | 3 500 | km | Automašinomis | 202 km | Sandėlyje |
|  | Apsauginiai kampai – kartoniniai (pakavimui) | 660 000 | vnt. | Automašinomis | 38 000 vnt. | Sandėlyje |
|  | Plastikinės kojos pakams | 500 000 | vnt. | Automašinomis | 29 000 vnt. | Sandėlyje |
|  | Dekoratyvinis popierius | 10 400 000 | vnt. | Automašinomis | 600 000 vnt. | Sandėlyje |
| **Technikos tarnyba** | | | | | | |
|  | Plovikliai, valikliai | 0,3 | t | Automašinomis | 0,1 | Sandėlyje |
|  | Tepalai, alyvos | 0,1 | m3 | Automašinomis | 0,05 | Sandėlyje |
|  | Klijai, silikonas | 0,1 | m3 | Automašinomis | 0,05 | Sandėlyje |
|  | Dažai ir pigmentai | 0,2 | m3 | Automašinomis | 0,1 | Sandėlyje |
|  | Aerozolis suvirinimui | 0,01 | m3 | Automašinomis | 0,01 | Sandėlyje |
|  | Aušalai | 0,01 | m3 | Automašinomis | 0,01 | Sandėlyje |
| **Kitos papildomos medžiagos** | | | | | | |
|  | Dienos šviesos lempos | 750 | vnt. | Automašinomis | 0,05 | Techninių medžiagų sandėlis, antžeminis |
|  | Variklių, pavarų dėžės tepalinės alyvos | 15 | t | Automašinomis | 8 | Cheminių medžiagų sandėlis, antžeminis būdas (200 l metalinės statinės) |
|  | Sorbentai, filtrų medžiagos, pašluostės, apsauginiai drabužiai, pjuvenos | 5 | t | Automašinomis | 0,5 | Techninių medžiagų sandėlis, antžeminis |
|  | Biofiltrų užpildas | 55 | t | Automašinomis | - | - |
|  | Šlifavimo popierius | 20 | t | Automašinomis | 1 | Techninių medžiagų sandėlis, antžeminis |
|  | Transporterio juostos | 6 | t | Automašinomis | 10 | Techninių medžiagų sandėlis, antžeminis |
|  | Metalinė juosta | 0,4 | t | Automašinomis | 0,5 | Techninių medžiagų sandėlis, antžeminis |
|  | Plastikinė juosta | 150 | t | Automašinomis | 20 | Techninių medžiagų sandėlis, antžeminis |
|  | Kampai PP juostai | 3 500 000 | vnt. | Automašinomis | 7 | Techninių medžiagų sandėlis, antžeminis |
|  | Plaušo plokštė | 450 000 | m2 | Automašinomis | 12 | Techninių medžiagų sandėlis, antžeminis |
|  | Termotepalas | 5 | m3 | Automašinomis | 2 | Cheminių medžiagų sandėlis, antžeminis būdas (200 l metalinės statinės) |

**6 lentelė. Tirpiklių turinčių medžiagų ir mišinių naudojimas ir saugojimas.**

Šioje lentelė nurodytų tirpiklių turinčių medžiagų ir mišinių saugos duomenų lapai pateikti Paraiškos 12 priede.

| **Veikla, kurioje naudojamos**  **tirpiklių turinčios medžiagos ir mišiniai** | **Tirpiklių turinčios medžiagos ir mišiniai** | **Tirpiklių turinčias medžiagas ir mišinius sudarantys komponentai** | | | | **Planuojamos (maksimalios) tirpiklio sąnaudos, t/metus** | **Tirpiklio suvartojimo riba, t/metus** | **Planuojamas tirpiklių turinčių medžiagų ir mišinių** | |
| --- | --- | --- | --- | --- | --- | --- | --- | --- | --- |
| **Kiekis, saugomas vietoje, t** | **Saugojimo būdas** |
| **Pavadinimas** | **Rizikos/pavo-jingumo**  **frazė** | **Koncentracija, %** | |
| **nuo** | **iki** |
| **1** | **2** | **3** | **4** | **5** | **6** | **7** | **8** | **9** | **10** |
| Baldų gamybos įrengimų remonto darbai (sutepimo medžiaga) | Sausas tepalas HHS DRYLUBE | Izopropanolis | R11, R36, R67 | 2 | < 3 | 0,00003 | - | 0,001 | Cheminių medžiagų spinta |
| Baldų gamybos įrengimų remonto darbai (paviršių valymas) | Riebalų valiklis | Izopropanolis | R11, R36, R67 | 10 | < 12,5 | 0,004 | >1 | 0,030 | Cheminių medžiagų spinta |
| Baldų gamybos įrengimų remonto darbai (apsaugos nuo trynimosi priemonė ir sutepimo medžiaga) | Sausas tepalas su PTFE | Izopropanolis | R11, R36, R67 | 3 | < 5 | 0,0001 | - | 0,002 | Cheminių medžiagų spinta |
| Baldų gamybos įrengimų remonto darbai (paviršių dažymas) | Purškiami dažai 400ml juodi, matiniai | Acetonas | R11, R36, R66, R67 | 25 | 35 | 0,007 | - | 0,020 | Cheminių medžiagų spinta |
| Baldų gamybos procesas (ženklinimas) | Skiediklis V705-D | Etanolis | R11 | 2 | <5 | 0,0005 | - | 0,010 | Cheminių medžiagų spinta |
| Laboratorija | Žemės ūkio kilmės rektifikuotas etilo alkoholis | Etanolis | R11 | 96 | 96,8 | 0,005 | - | 0,005 | Cheminių medžiagų spinta |
| Laboratorija | Acetonas | Acetonas | R11, R36, R66, R67 | 50 | 100 | 0,002 | - | 0,002 | Cheminių medžiagų spinta |
| Laboratorija | Toluenas | Toluenas | R11, R38, R63, R48/20-65, R67 | 100 | 100 | 2,000 | - | 2,000 | Cheminių medžiagų spinta |
| MDP gamyba, peilių galandinimo procesas (pjovimo skystis) | Mobilcut 100 | Etanolis, 2-(2 butoksietoksi)- | R36 | 1 | 5 | 0,050 | - | 1,000 | Degių cheminių medžiagų sandėlis |
| MDP gamyba, įrengimų remonto darbai | Antikorozinis gruntas | Butanolis | R10, R67, R37/38-R41, R22 | > 3 | < 5 | 0,00005 | >5 | 0,001 | Degių cheminių medžiagų sandėlis |
| Baldų gamybos įrengimų remonto darbai | Purškiamas silikonas | Izopropanolis | R11, R36, R67 | 1 | < 1,5 | 0,0002 | - | 0,010 | Cheminių medžiagų spinta |
| Baldų gamybos įrengimų remonto darbai | Tarpinių hermetiko šalinimo priemonė | Izopropanolis | R11, R36, R67 | 5 | < 7 | 0,0007 | - | 0,010 | Cheminių medžiagų spinta |
| Baldų gamybos įrengimų remonto darbai (stiklo paviršių valymas) | Aktyvios putos stiklui | Izopropanolis | R11, R36, R67 | 10 | < 12,5 | 0,001 | >1 | 0,010 | Cheminių medžiagų spinta |
|  | | | | **Iš viso pagal veiklos rūšį:** | | **2,071** |  |  | |

# V. VANDENS IŠGAVIMAS

**16. Informacija apie vandens išgavimo būdą (nuoroda į techninius dokumentus, statybos projektą ar kt.).**

Vanduo naudojamas technologinėms (elektrostatinio filtro eksploatacijai, klijų paruošimui, katilinėje), buities ir kitoms reikmėms. Metinis vandens poreikis buitinėms reikmėms – 12,8 tūkst. m3 (arba 50 m3/d.), technologinėms reikmėms – 79,7 tūkst. m3 (arba 218,4 m3/d.).

Vandenį pagal sudarytą sutartį gamyklai tiekia UAB „Kazlų Rūdos komunalininkas“ (sutarties kopija pateikta Paraiškos 4 priede).

**7 lentelė. Duomenys apie paviršinį vandens telkinį, iš kurio numatoma išgauti vandenį, vandens išgavimo vietą ir planuojamą išgauti vandens kiekį.**

Lentelė nepildoma, nes vanduo iš paviršinio vandens telkinio išgaunamas nebus.

**8 lentelė. Duomenys apie planuojamas naudoti požeminio vandens vandenvietes (telkinius).**

Lentelė nepildoma, kadangi paraiškos rengimo metu požeminio vandens vandenvietė yra įrengimo (statybos) stadijoje. Įrengus vandenvietę ir ją nustatyta tvarka įregistravus Žemės gelmių registre, bus pateikta visa reikiama informacija.

# VI. TARŠA Į APLINKOS ORĄ

**17. Į aplinkos orą numatomi išmesti teršalai.**

Stacionarių aplinkos oro taršos šaltinių fiziniai duomenys, į aplinkos orą išmetamų teršalų kiekiai ir kita šio skyriaus lentelėse nurodyta informacija teikiama vadovaujantis 2014 m. parengta ir nustatyta tvarka suderinta UAB IKEA Industry Lietuva „Aplinkos oro taršos šaltinių ir iš jų išmetamų teršalų inventorizacijos ataskaita“ (bei jos 2014 m. atitaisymu). Derinimo raštai ir aplinkos oro taršos šaltinių schema pateikta Paraiškos 5 priede. Į aplinkos orą išmetamų teršalų kiekių skaičiavimai pateikti Paraiškos 5 priede.

Į aplinkos orą išmetamų teršalų stebėsena vykdoma pagal 2012 m. parengtą ir su Marijampolės regiono aplinkos apsaugos departamentu suderintą Ūkio subjekto aplinkos monitoringo programą (programa neatnaujinama, kadangi nėra esminių pakeitimų).

Naujausių į aplinkos orą išmetamų teršalų sklaidos pažemio sluoksnyje skaičiavimų, kurie buvo atlikti 2014-2015 m., rengiant Poveikio visuomenės sveikatai vertinimo ataskaitą, rezultatai (rezultatų suvestinė ir teršalų, kurių pažemio koncentracijos didžiausios, sklaidos žemėlapiai) pateikti Paraiškos 6 priede. Teršalų sklaidos modeliavimas atliktas kompiuterinių programų paketu „ISC-AERMOD View“, AERMOD matematiniu modeliu, skirtu pramoninių šaltinių kompleksų išmetamų teršalų sklaidai aplinkoje simuliuoti, kuris yra nurodytas LR aplinkos apsaugos agentūros direktoriaus 2008 m. gruodžio 9 d. įsakymu Nr. AV-200 patvirtintose „Ūkinės veiklos poveikiui aplinkos orui vertinti teršalų sklaidos skaičiavimo modelių pasirinkimo rekomendacijose“. Atliekant teršalų sklaidos matematinį modeliavimą esamam foniniam aplinkos užterštumui įvertinti naudoti foninės taršos duomenys šia eiliškumo (prioriteto mažėjimo) tvarka:

* Indikatorinių aplinkos oro kokybės vertinimų rezultatai;
* 2 km spinduliu nuo planuojamos ūkinės veiklos vietos Aplinkos apsaugos agentūros pateikti kitų objektų emisijos duomenys ir santykinai švarių Lietuvos kaimiškų vietovių foninės taršos duomenys.

Aplinkos apsaugos agentūra nagrinėjamoje vietoje nėra atlikusi oro taršos modeliavimo, todėl buvo naudoti Aplinkos apsaugos agentūros Taršos prevencijos ir leidimų departamento Marijampolės skyrius 2014-12-02 raštu Nr. (15.4)-A4-7836 „Dėl foninio aplinkos oro užterštumo duomenų“ ir 2015-01-21 raštu Nr. (15.4)-A4-495 „Dėl foninio aplinkos oro užterštumo duomenų“ pateikta informacija apie greta įmonės teritorijos esančių įmonių teršalų išmetimus į aplinkos orą (kadangi UAB „Sakuona“ ir UAB „Lamiga“ veiklos nevykdo (UAB „Sakuona“ pastatas nugriautas, UAB „Lamiga“ veiklos nevykdo), todėl šių įmonių išmetimai atliekant aplinkos oro taršos sklaidos modeliavimą nevertinti). Minėti raštai pateikti Paraiškos 6 priede.

Vadovaujantis Teršalų sklaidos skaičiavimo modelių, foninio aplinkos oro užterštumo duomenų ir meteorologinių duomenų naudojimo tvarka, patvirtinta Aplinkos ministro 2007 m. lapkričio 30 d. įsakymu Nr. D1-653, teršalų sklaidos modeliavime naudoti 2010-2014 metų Kauno meteorologijos stoties duomenys (duomenų įsigijimą patvirtinančio rašto kopija pateikta Paraiškos 6 priede).

Teršalų sklaidos modeliavimui sudarytas poliarinis receptorių tinklas, kurio centro koordinatės LKS’94 koordinačių sistemoje: X= 466559,60; Y= 6068146,20. Tinklo spinduliai išdėstyti kas 10° iš viso 36 spinduliai; receptorių tinklo žiedai nuo tinklo centro iki 300 m išdėstyti kas 25 m, nuo 300 iki 800 m – kas 50 m, nuo 800 iki 2000 m – kas 200 m, nuo 2000 iki 3600 m – kas 400 m. Iš viso receptorių tinklą sudaro 32 žiedai, 1152 receptoriai, receptorių tinklo spindulys 2 km.

**9 lentelė. Į aplinkos orą numatomi išmesti teršalai ir jų kiekis**

|  |  |  |
| --- | --- | --- |
| **Teršalo pavadinimas** | **Teršalo kodas** | **Numatoma (prašoma leisti) išmesti, t/m.** |
| **1** | **2** | **3** |
| Anglies monoksidas (A) | 177 | 94,118 |
| Anglies monoksidas (B) | 5917 | 541,635 |
| Azoto oksidai (A) | 250 | 29,841 |
| Azoto oksidai (B) | 5872 | 108,258 |
| Kietosios dalelės (A) | 6493 | 2,014 |
| Kietosios dalelės (B) | 6486 | 11,261 |
| Kietosios dalelės (C) | 4281 | 22,698 |
| Lakieji organiniai junginiai (abėcėlės tvarka): | ×××××××××× | 19,823 |
| LOJ | 308 | 19,823 |
|  |  |  |
|  |  |  |
| Kiti teršalai (abėcėlės tvarka): | ×××××××××× | ×××××××××× |
| Fluoridai | 3015 | 0,00001 |
| Fluoro vandenilis | 846 | 0,00041 |
| Formaldehidas | 871 | 12,070 |
| Geležis ir jos junginiai | 3113 | 0,0003 |
| Mangano oksidai | 3516 | 0,0005 |
|  | **Iš viso:** | **841,719** |

**10 lentelė. Stacionarių aplinkos oro taršos šaltinių fiziniai duomenys**

**Įrenginio pavadinimas** *Medienos drožlių plokščių bei baldų gamykla*

| **Taršos šaltiniai** | | | | | **Išmetamųjų dujų rodikliai**  **pavyzdžio paėmimo (matavimo) vietoje** | | | **Teršalų išmetimo (stacionariųjų taršos šaltinių veikimo) trukmė,**  **val./m.** |
| --- | --- | --- | --- | --- | --- | --- | --- | --- |
| **Nr.** | **Koordinatės** | | **aukštis,**  **m** | **išėjimo angos matmenys, m** | **srauto greitis,**  **m/s** | **temperatūra,**  **º C** | **tūrio debitas,**  **Nm3/s** |
| **1** | **2‘** | **2‘‘** | **3** | **4** | **5** | **6** | **7** | **8** |
| 011 | 6068039,8 | 466420,1 | 6,0 | 0,8 | 7,1 | 22 | 3,301 | 8520 |
| 012 | 6068063,5 | 466328,7 | 17,0 | 1,4 | 9,5 | 31 | 13,126 | 8520 |
| 013 | 6068106,3 | 466428,6 | 10,0 | 0,62 | 2,6 | 50 | 0,663 | 8520 |
| 014 | 6068088,9 | 466332,9 | 25,0 | 0,22 | 14,6 | 32 | 0,497 | 8520 |
| 015 | 6068125,1 | 466408,3 | 28,0 | 0,65 | 23,2 | 43 | 6,648 | 8520 |
| 016 | 6068123,6 | 466400,6 | 28,0 | 0,65 | 18,6 | 37 | 5,433 | 8520 |
| 017 | 6068122,6 | 466482,6 | 10,0 | 1,2 | 16,6 | 31 | 16,851 | 8520 |
| 018 | 6068132,9 | 466506,8 | 10,0 | 2,6 | 4,2 | 43 | 19,255 | 8520 |
| 019 | 6068136,7 | 466549,5 | 30,0 | 0,28 | 9,3 | 29 | 0,517 | 8520 |
| 020 | 6068104,2 | 466321,8 | 35,0 | 0,28 | 12,5 | 19 | 0,719 | 8520 |
| 023 | 6068088,8 | 466331,7 | 25,0 | 0,22 | 9,6 | 32 | 0,326 | 8520 |
| 027 | 6068126,8 | 466334,6 | 35,0 | 2,24 | 12,66 | 76 | 39,006 | 8520 |
| 028 | 6068146,2 | 466559,6 | 30,0 | 0,8 | 5,8 | 157 | 1,850 | 8520 |
| 033 | 6068089,0 | 466559,0 | 14,9 | 0,6 | 5,3 | 67 | 1,203 | 5784 |
| 034 | 6068181,0 | 466713,0 | 25,0 | 3,0 | 9,4 | 29 | 60,034 | 8760 |
| 035 | 6068113,0 | 466331,0 | 25,0 | 2,0 | 21,6 | 122 | 46,876 | 84 |
| 036 | 6068309,4 | 466806,1 | 4,0 | 1,2 | 11,4 | 36 | 11,385 | 4970 |
| 037 | 6068309,8 | 466806,1 | 4,0 | 1,2 | 11,4 | 36 | 11,385 | 4970 |
| 038 | 6068308,1 | 466805,9 | 4,0 | 1,2 | 11,4 | 36 | 11,385 | 4970 |
| 039 | 6068307,7 | 466805,9 | 4,0 | 1,2 | 11,4 | 36 | 11,385 | 4970 |
| 040 | 6068301,0 | 466816,0 | 3,0 | 0,7 | 14,0 | 32 | 4,820 | 4970 |
| 041 | 6068304,0 | 466815,0 | 3,0 | 0,7 | 14,0 | 32 | 4,820 | 4970 |
| 042 | 6068306,0 | 466813,0 | 3,0 | 0,7 | 14,0 | 32 | 4,820 | 4970 |
| 043 | 6068308,0 | 466815,0 | 3,0 | 0,7 | 14,0 | 32 | 4,820 | 4970 |
| 044 | 6068127,0 | 466763,0 | 5,0 | 1,15  [1,5 x 0,8] | 6,6 | 32 | 6,133 | 4260 |
| 517 | 6068071,4 | 466563,5 | 20,0 | 0,7 | 5,5 | 107,0 | 1,520 | 5784 |
| 602 | - | - | 10,0 | 0,5 | 5,0 | 0 | 0,981 | 1248 |
| 604 | 6068092,4 | 466889,3 | 10,0 | 0,5 | 5,0 | 0 | 0,981 | 8640 |
| 608 | 6068165,9 | 466617,1 | 12,0 | 0,5 | 5,0 | 0 | 0,981 | 8520 |

**11 lentelė. Tarša į aplinkos orą**

**Įrenginio pavadinimas** *Medienos drožlių plokščių bei baldų gamykla*

| **Cecho ar kt. pavadinimas arba Nr.** | **Taršos šaltiniai** | | **Teršalai** | | **Numatoma (prašoma leisti) tarša** | | |
| --- | --- | --- | --- | --- | --- | --- | --- |
| **Nr.** | | **pavadinimas** | **kodas** | **vienkartinis**  **dydis** | | **metinė,**  **t/m.** |
| **vnt.** | **maks.** |
| **1** | **2** | | **3** | **4** | **5** | **6** | **7** |
| Džiovykla | 027 | | anglies monoksidas (B) | 5917 | g/s | 37,66419 | 541,278 |
| azoto oksidai (B) | 5872 | g/s | 8,64373 | 107,915 |
| formaldehidas | 871 | g/s | 0,78012 | 7,537 |
| kietosios dalelės (B) | 6486 | g/s | 0,78012 | 11,007 |
| LOJ | 308 | g/s | 1,24819 | 19,740 |
| Džiovykla | 035 | | anglies monoksidas (B) | 5917 | g/s | 1,40519 | 0,357 |
| azoto oksidai (B) | 5872 | g/s | 2,10411 | 0,343 |
| formaldehidas | 871 | g/s | 0,01271 | 0,001 |
| kietosios dalelės (B) | 6486 | g/s | 1,51027 | 0,254 |
| LOJ | 308 | g/s | 0,40567 | 0,083 |
| **Iš viso pagal veiklos rūšį:** | | | | | | | **688,515** |
| Termotepalo katilinė | 028 | | anglies monoksidas (A) | 177 | mg/Nm3 | 400,0 | 16,177 |
| azoto oksidai (A) | 250 | mg/Nm3 | 350,0 | 17,256 |
| kietosios dalelės (A) | 6493 | mg/Nm3 | 20,0 | - |
| sieros dioksidas (A) | 1753 | mg/Nm3 | 35,0 | - |
| Dujinė katilinė | 033 | | anglies monoksidas (A) | 177 | mg/Nm3 | 400,0 | 3,769 |
| azoto oksidai (A) | 250 | mg/Nm3 | 350,0 | 6,533 |
| kietosios dalelės (A) | 6493 | mg/Nm3 | 20,0 | - |
| sieros dioksidas (A) | 1753 | mg/Nm3 | 35,0 | - |
| Biokuro katilinė | 517 | | anglies monoksidas (A) | 177 | mg/Nm3 | 4000,0 | 74,172 |
| azoto oksidai (A) | 250 | mg/Nm3 | 750,0 | 6,052 |
| kietosios dalelės (A) | 6493 | mg/Nm3 | 400,0 | 2,014 |
| **Iš viso pagal veiklos rūšį:** | | | | | | | **125,973** |
| Skiedros gamyba | 011 | | kietosios dalelės (C) | 4281 | g/s | 0,03532 | 0,753 |
| Drožlės gamyba | 012 | | kietosios dalelės (C) | 4281 | g/s | 0,09845 | 2,214 |
| Drožlės rūšiavimas | 013 | | kietosios dalelės (C) | 4281 | g/s | 0,02533 | 0,512 |
| Drožlės rūšiavimas, dulkių transportavimas | 014 | | kietosios dalelės (C) | 4281 | g/s | 0,00130 | 0,037 |
| Drožlės malūnas | 015 | | kietosios dalelės (C) | 4281 | g/s | 0,07047 | 0,270 |
| Drožlės malūnas | 016 | | kietosios dalelės (C) | 4281 | g/s | 0,07022 | 0,539 |
| Formavimo linija | 017 | | kietosios dalelės (C) | 4281 | g/s | 0,02855 | 0,701 |
| Formavimo linija, plokštės pjaustymas | 018 | | kietosios dalelės (C) | 4281 | g/s | 0,21750 | 3,871 |
| Dulkių pneumotransportas | 019 | | kietosios dalelės (C) | 4281 | g/s | 0,00972 | 0,166 |
| Pneumotransportas | 020 | | kietosios dalelės (C) | 4281 | g/s | 0,00350 | 0,086 |
| Šlifavimas | 023 | | kietosios dalelės (C) | 4281 | g/s | 0,00200 | 0,313 |
| MDP presavimas, AMDP gamyba | 034 | | formaldehidas | 871 | g/s | 0,33088 | 4,408 |
| kietosios dalelės (C) | 4281 | g/s | 0,70880 | 8,836 |
| Plokštės kaširavimo linija | 044 | | kietosios dalelės (C) | 4281 | g/s | 0,06930 | 0,564 |
| AMDP sandėliavimas | 604 | | formaldehidas | 871 | g/s | 0,00580 | 0,118 |
| MDP gamyba | 608 | | formaldehidas | 871 | g/s | 0,00032 | 0,006 |
| kietosios dalelės (C) | 4281 | g/s | 0,00206 | 0,043 |
| **Iš viso pagal veiklos rūšį:** | | | | | | | **23,437** |
| Baldų gamybos cechas | 036 | | kietosios dalelės (C) | 4281 | g/s | 0,03985 | 0,550 |
| Baldų gamybos cechas | 037 | | kietosios dalelės (C) | 4281 | g/s | 0,03985 | 0,550 |
| Baldų gamybos cechas | 038 | | kietosios dalelės (C) | 4281 | g/s | 0,03985 | 0,550 |
| Baldų gamybos cechas | 039 | | kietosios dalelės (C) | 4281 | g/s | 0,03985 | 0,550 |
| Baldų gamybos cechas | 040 | | kietosios dalelės (C) | 4281 | g/s | 0,06220 | 0,397 |
| Baldų gamybos cechas | 041 | | kietosios dalelės (C) | 4281 | g/s | 0,06220 | 0,397 |
| Baldų gamybos cechas | 042 | | kietosios dalelės (C) | 4281 | g/s | 0,06220 | 0,397 |
| Baldų gamybos cechas | 043 | | kietosios dalelės (C) | 4281 | g/s | 0,06220 | 0,397 |
| **Iš viso pagal veiklos rūšį:** | | | | | | | **3,788** |
| Suvirinimas (neorganizuotas) | 602 | | fluoridai | 3015 | g/s | 0,000003 | 0,000013 |
| fluoro vandenilis | 862 | g/s | 0,00009 | 0,00041 |
| geležis ir jos junginiai | 3113 | g/s | 0,00009 | 0,0003 |
| kietosios dalelės (C) | 4281 | g/s | 0,00138 | 0,0051 |
| mangano oksidai | 3516 | g/s | 0,00010 | 0,00046 |
| **Iš viso pagal veiklos rūšį:** | | | | | | | **0,006** |
|  |  |  |  |  | **Iš viso įrenginiui:** | | **841,719** |

**12 lentelė. Aplinkos oro teršalų valymo įrenginiai ir taršos prevencijos priemonės.**

**Įrenginio pavadinimas** *Medienos drožlių plokščių bei baldų gamykla*

| **Taršos šaltinio, į kurį patenka pro valymo įrenginį praėjęs dujų srautas, Nr.** | **Valymo įrenginiai** | | **Valymo įrenginyje valomi (nukenksminami) teršalai** | |
| --- | --- | --- | --- | --- |
| **pavadinimas ir paskirties apibūdinimas** | **kodas** | **pavadinimas** | **kodas** |
| **1** | **2** | **3** | **4** | **5** |
| 011 | Filtras NFKZ3000St1 (skirtas sugaudyti kietąsias daleles) | 54 | kietosios dalelės (C) | 4281 |
| 012 | Filtras (skirtas sugaudyti kietąsias daleles) | 54 | kietosios dalelės (C) | 4281 |
| 013 | Filtras (skirtas sugaudyti kietąsias daleles) | 54 | kietosios dalelės (C) | 4281 |
| 014 | Ciklonas su filtru (skirtas sugaudyti kietąsias daleles) | 120 | kietosios dalelės (C) | 4281 |
| 015 | Ciklonas (skirtas sugaudyti kietąsias daleles) | 30 | kietosios dalelės (C) | 4281 |
| 016 | Ciklonas (skirtas sugaudyti kietąsias daleles) | 30 | kietosios dalelės (C) | 4281 |
| 017 | Filtras (skirtas sugaudyti kietąsias daleles) | 54 | kietosios dalelės (C) | 4281 |
| 018 | Filtras (skirtas sugaudyti kietąsias daleles) | 54 | kietosios dalelės (C) | 4281 |
| 019 | Ciklonas su filtru (skirtas sugaudyti kietąsias daleles) | 120 | kietosios dalelės (C) | 4281 |
| 020 | Ciklonas su filtru (skirtas sugaudyti kietąsias daleles) | 120 | kietosios dalelės (C) | 4281 |
| 023 | Ciklonas su filtru (skirtas sugaudyti kietąsias daleles) | 120 | kietosios dalelės (C) | 4281 |
| 027 | Šlapio tipo elektrostatinis filtras (skirtas sugaudyti kietąsias daleles) | 110 | kietosios dalelės (B) | 6486 |
| 034 | Biofiltras (skirtas sulaikyti formaldehidą) | 56 | formaldehidas | 871 |
| 036 | Rankovinis filtras (skirtas sugaudyti kietąsias daleles) | 54 | kietosios dalelės (C) | 4281 |
| 037 | kietosios dalelės (C) | 4281 |
| 038 | kietosios dalelės (C) | 4281 |
| 039 | kietosios dalelės (C) | 4281 |
| 040 | Rankovinis filtras (skirtas sugaudyti kietąsias daleles) | 54 | kietosios dalelės (C) | 4281 |
| 041 | kietosios dalelės (C) | 4281 |
| 042 | kietosios dalelės (C) | 4281 |
| 043 | kietosios dalelės (C) | 4281 |
| 044 | Filtras Moldow Type 102SBS-33ZEx (skirtas sugaudyti kietąsias daleles) | 54 | kietosios dalelės (C) | 4281 |
| 517 | Baterinis ciklonas CB 5x6 (skirtas sugaudyti kietąsias daleles) | 30 | kietosios dalelės (A) | 6493 |
| Taršos prevencijos priemonės: | | | | |

**13 lentelė. Tarša į aplinkos orą esant neįprastoms (neatitiktinėms) veiklos sąlygoms**

**Įrenginio pavadinimas** *Medienos drožlių plokščių bei baldų gamykla*

|  |  |  |  |  |  |  |
| --- | --- | --- | --- | --- | --- | --- |
| **Taršos**  **šaltinio, iš kurio išmetami teršalai esant šioms sąlygoms, Nr.** | **Sąlygos, dėl kurių gali įvykti neįprasti (neatitiktiniai) teršalų išmetimai** | **Neįprastų (neatitiktinių) teršalų išmetimų duomenų detalės** | | | | **Pastabos, detaliau apibūdinančios neįprastų (neatitiktinių) teršalų išmetimų pasikartojimą, trukmę ir kt. sąlygas** |
| **išmetimų trukmė,**  **val., min.**  **(kas reikalinga, pabraukti)** | **teršalas** | | **teršalų koncentracija išmetamosiose dujose, mg/Nm3** |
| **pavadinimas** | **kodas** |
| **1** | **2** | **3** | **4** | **5** | **6** | **7** |
| 035 | CK-dujų degiklis (45 MW) papildomas | 84 | anglies monoksidas (B) | 5917 | 1,40519 | – |
| azoto oksidai (B) | 5872 | 2,10411 |
| formaldehidas | 871 | 0,01271 |
| kietosios dalelės (B) | 6486 | 1,51027 |
| LOJ | 308 | 0,40567 |

# VII. ŠILTNAMIO EFEKTĄ SUKELIANČIOS DUJOS

**18. Šiltnamio efektą sukeliančios dujos.**

**14 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede.**

|  |  |  |  |
| --- | --- | --- | --- |
| **Eil. Nr.** | **Veiklos rūšys pagal Lietuvos Respublikos klimato kaitos valdymo finansinių instrumentų įstatymo 1 priedą ir išmetimo šaltiniai** | **ŠESD pavadinimas**  **(anglies dioksidas (CO2), azoto suboksidas (N2O), perfluorangliavandeniliai (PFC) ar kt.).** | **ŠESD stebėsenos plano pateikimo ir tvirtinimo RAAD data paraiškos pateikimo metu** |
| **1** | **2** | **3** | **4** |
| 1 | Kuro deginimas įrenginiuose, kurių bendras nominalus šiluminis našumas didesnis negu 20 MW (išskyrus įrenginiuose, skirtuose pavojingoms arba komunalinėms atliekoms deginti):  027 – CK-dujų degiklis (45 MW), kūrenamas gamtinėmis dujomis ir medienos dulkėmis;  028 – Termotepalo kaitintuvas WEV 6300 (6,3 MW), kūrenamas gamtinėmis dujomis;  033 – Dujinis katilas (3,2 MW), kūrenamas gamtinėmis dujomis;  517 – Vandens šildymo katilas Kalvis (4,3 MW), kūrenamas mediena. | anglies dioksidas (CO2) | 2014 m. spalio 28 d. (2 versija)  (žr. Paraiškos 7 priedą) |

# VIII. TERŠALŲ IŠLEIDIMAS SU NUOTEKOMIS Į APLINKĄ

**19. Teršalų išleidimas su nuotekomis į aplinką.**

Ūkinės veiklos metu susidaro buitinės, gamybinės ir paviršinės (lietaus) nuotekos:

* Visos susidariusios *buitinės nuotekos* (12,8 tūkst. m3/metus arba 43,8 m3/dieną) pagal sudarytą sutartį išleidžiamos į Kazlų Rūdos miesto kanalizacijos tinklus, kuriuos eksploatuoja UAB „Kazlų Rūdos komunalininkas“ (sutarties kopija pateikta Paraiškos 4 priede).
* *Gamybinės nuotekos* susidaro šlapio veikimo elektrostatiniame filtre plovimo metu. Šios nuotekos (0,36 tūkst. m3/metus arba 15 m3/dieną) kaupiamos 1 m3 talpos specialiuose plastikiniuose konteineriuose ir periodiškai išvežamos autotransportu į nuotekų valymo įrenginius (sutarties kopija su UAB „Kauno vandenys“ pateikta Paraiškos 4 priede). Biofiltre susidariusios nuotekos (nedidelis kiekis perteklinio vandens) (1 tūkst. m3/metus arba 4,2 m3/dieną) periodiškai išleidžiamos pagal sudarytą sutartį į miesto kanalizacijos tinklus, kuriuos eksploatuoja UAB „Kazlų Rūdos komunalininkas“ (sutarties kopija pateikta Paraiškos 4 priede). Kituose technologiniuose procesuose gamybinės nuotekos nesusidaro, nes dalis vandens lieka gaminamoje produkcijoje, o kita dalis pasišalina per kaminą kartu su garu (a.t.š. 027).
* *Paviršinės (lietaus) nuotekos* (75 103,14 m3/metus arba 9 513,06 m3/dieną) surenkamos nuo asfaltuotos įmonės teritorijos (~10,8476 ha) bei pastatų stogų (~7,0341 ha) ir išleidžiamos į UAB „Regedma“ lietaus nuotekų valymo įrenginius pagal sudarytą sutartį (sutarties kopija pateikta Paraiškos 4 priede). Paviršinių (lietaus) nuotekų kiekio skaičiavimai pateikti Paraiškos 4 priede.

Teritorijos planas su pažymėtais inžineriniais tinklais ir nuotekų išleistuvais pateikiamas šios Paraiškos 4 priede.

**15 lentelė. Informacija apie paviršinį vandens telkinį (priimtuvą), į kurį planuojama išleisti nuotekas.**

Lentelė nepildoma, nes veiklos metu susidariusios nuotekos į aplinką nebus išleidžiamos.

**16 lentelė. Informacija apie nuotekų išleidimo vietą/priimtuvą (išskyrus paviršinius vandens telkinius), į kurį planuojama išleisti nuotekas.**

| **Eil. Nr.** | **Nuotekų išleidimo vietos / priimtuvo aprašymas** | **Juridinis nuotekų**  **išleidimo**  **pagrindas** | Leistina priimtuvo apkrova | | | | |
| --- | --- | --- | --- | --- | --- | --- | --- |
| hidraulinė | | teršalais | | |
| **m3/d.** | **m3/metus** | **parametras** | **mato vnt.** | **reikšmė** |
| **1** | **2** | **3** | **4** | **5** | **6** | **7** | **8** |
| 1 | Buitinės nuotekos bei gamybinės nuotekos iš biofiltro išleidžiamos į Kazlų Rūdos m. buitinės kanalizacijos tinklus (eksploatuoja UAB „Kazlų Rūdos komunalininkas“) | 2012-08-30 Geriamojo vandens tiekimo ir gamybinių nuotekų tvarkymo sutartis Nr. VN-0064 su UAB „Kazlų Rūdos komunalininkas“, sutartis neterminuota | – | – | BDS7 | mg/l | 800 |
| ChDS | mg/l | 1800 |
| Bendras fosforas | mg/l | 25 |
| Bendras azotas | mg/l | 180 |
| Nuotekų tvarkymo reglamento 2 priede B dalyje nurodytos medžiagos | – | Negali viršyti nustatytų didžiausių leidžiamų koncentracijų |
| 2 | Paviršinės (lietaus) nuotekos išleidžiamos į UAB „Regedma“ lietaus nuotekų surinkimo tinklus | 2010-03-03 Paviršinių nuotekų priėmimo į valymo įrenginį sutartys Nr. 10/01-1 ir Nr. 10/01-2 (su pakeitimais) su UAB „Regedma“, sutartys neterminuotos | – | – | Naftos produktai | mg/l | 30 |
| Suspenduotos medžiagos | mg/l | 350 |
| BDS5 | mg/l | 30 |
| 3 | Gamybinės nuotekos iš elektrostatinio filtro kaupiamos 1 m3 talpos plastikiniuose konteineriuose ir išvežamos į UAB „Kauno vandenys“ buitinių nuotekų valymo įrenginius | 2014-01-10 Nuotekų priėmimo ir tvarkymo sutartis Nr. SUT00089163 su UAB „Kauno vandenys“, sutartis neterminuota | – | – | BDS7 | mg/l | 350 |
| Suspenduotos medžiagos (SM) | mg/l | 350 |
| Bendras azotas (Nb) | mg/l | 50 |
| Bendras fosforas (Pb) | mg/l | 10 |
| Švinas (Pb) | mg/l | 0,5 |
| Nikelis (Ni) | mg/l | 0,5 |
| Gyvsidabris (Hg) | mg/l | 0,01 |
| Alavas (Sn) | mg/l | 1 |
| Vanadis (V) | mg/l | 2 |
| Arsenas (As) | mg/l | 0,15 |
| Aliuminis (Al) | mg/l | 0,5 |
| Kadmis (Cd) | mg/l | 0,1 |
| Chromas () | mg/l | 0,5 |
| Chromas (šešiavalentis) (CrVI) | mg/l | 0,1 |
| Cinkas (Zn) | mg/l | 3 |
| Varis (Cu) | mg/l | 2 |
| Detergentai | mg/l | 10 |
| Naftos produktai | mg/l | 5 |
| Riebalai | mg/l | 50 |
| ChDS/BDS7 | – | <3 |
| pH | – | 6,5-9,5 |

**17 lentelė. Duomenys apie nuotekų šaltinius ir / arba išleistuvus.**

| **Eil. Nr.** | **Koordinatės** | **Priimtuvo numeris** | **Planuojamų išleisti nuotekų aprašymas** | **Išleistuvo**  **tipas / techniniai duomenys** | **Išleistuvo vietos  aprašymas** | **Numatomas išleisti didžiausias nuotekų kiekis** | |
| --- | --- | --- | --- | --- | --- | --- | --- |
| **m3/d.** | **m3/m.** |
| **1** | **2** | **3** | **4** | **5** | **6** | **7** | **8** |
| 1 | 466755,63  6068270,58 | 1 | Buitinės nuotekos | Išleistuvas į buitinės kanalizacijos tinklus; diametras 200 mm | M.Valančiaus g., Kazlų Rūda  (UAB IKEA Industry Lietuva teritorija,  KF167 šulinys) | 43,8 | 12 800 |
| 2 | 466059,74  6068118,37 | 2 | Paviršinės nuotekos (surenkamos nuo ~10,8476 ha ploto asfaltuotos teritorijos bei ~7,0341 ha ploto stogų) | Išleistuvas į lietaus nuotekų surinkimo tinklus; diametras 800 mm | M.Valančiaus g., Kazlų Rūda  (UAB IKEA Industry Lietuva teritorija,  KL73 šulinys) | 9 513,06 | 75 103,14 |
| 3 | 466335,00  6068127,00 | 3 | Gamybinės nuotekos (iš elektrostatinio filtro) | 1 m3 talpos specialūs plastikiniai konteineriai 15 vnt. | M.Valančiaus g., Kazlų Rūda  (UAB IKEA Industry Lietuva teritorija) | 15 | 360 |
| 4 | 466767,04  6068174,04 | 1 | Gamybinės nuotekos (iš biofiltro) | Išleistuvas į buitinės kanalizacijos tinklus; diametras 200 mm | M.Valančiaus g., Kazlų Rūda  (UAB IKEA Industry Lietuva teritorija,  KL13a šulinys) | 4,2 | 1 000 |

**18 lentelė. Planuojamų išleisti nuotekų užterštumas.**

Lentelė nepildoma, kadangi gamykloje susidariusių nuotekų tvarkymui pagal galiojančius teisės aktus Leidimas nereikalingas.

**19 lentelė. Objekte / įrenginyje naudojamos nuotekų kiekio ir taršos mažinimo priemonės.**

Lentelė nepildoma, kadangi gamykloje nenaudojamos susidariusių nuotekų kiekio ir taršos mažinimo priemonės.

**20 lentelė. Numatomos vandenų apsaugos nuo taršos priemonės.**

Lentelė nepildoma, kadangi gamykloje nenumatomos papildomos vandenų apsaugos nuo taršos priemonės.

**21 lentelė. Pramonės įmonių ir kitų abonentų, iš kurių planuojama priimti nuotekas (ne paviršines), sąrašas ir planuojamų priimti nuotekų savybės.**

Lentelė nepildoma, kadangi nuotekos iš abonentų nepriimamos.

**22 lentelė. Nuotekų apskaitos įrenginiai.**

|  |  |  |  |
| --- | --- | --- | --- |
| Eil. Nr. | Išleistuvo Nr. | Apskaitos prietaiso vieta | Apskaitos prietaiso registracijos duomenys |
| 1 | 2 | 3 | 4 |
| 1 | 1 | Nuotekų kiekis apskaičiuojamas nuotekų skaitikliu, kuris įrengtas gamybos ceche | Gamyklinis Nr. 018933 |
| 2 | 2 | Nuotekų kiekis apskaičiuojamas pagal  galiojančias metodikas (pagal kritulių kiekį) | – |
| 3 | 3 | Nuotekų kiekis apskaičiuojamas pagal į nuotekų valymo įrenginius priduotų nuotekų kiekį (pagal autocisternos talpą) | – |
| 4 | 4 | Nuotekų kiekis apskaičiuojamas nuotekų skaitikliu, kuris įrengtas gamybos ceche | – |

# IX. DIRVOŽEMIO IR POŽEMINIO VANDENS APSAUGA

**20. Dirvožemio ir gruntinių vandenų užterštumas. Duomenų suvestinė apie žinomą įmonės teritorijos dirvožemio ir (ar) požeminio vandens užteršimą, nurodant galimas priežastis, kodėl šis užteršimas įvyko arba vyksta tiek dirvos paviršiuje, tiek gilesniuose dirvos sluoksniuose, jei nerengiama užterštumo būklės ataskaita.**

Įmonės teritorijoje atliktų tyrimų apžvalga:

* 2005 m. atliktas visos gamybinės UAB IKEA Industry Lietuva (buvusios UAB „Girių bizonas“) teritorijos ekogeologinis tyrimas. Šio tyrimo rezultatai parodė, kad sunkiųjų metalų koncentracijos grunte neviršija foninių reikšmių. Lokaliai nustatyta grunto tarša naftos produktais šalia mazuto ūkio aikštelės viršijo DLL>4 kartų. Gruntinio vandens kokybė pagal daugumą rodiklių tenkino Higienos normos HN 48:2001 reikalavimus. Atskiruose gręžiniuose DLK viršijo nitratų, amonio koncentracijos. Tai buvo siejama su gamyboje naudojamais azoto junginiais. Tik viename gręžinyje prie buvusios naftos produktų saugyklos šiaurės vakariniame teritorijos pakraštyje ksilenų koncentracija viršijo DLK 2,8 karto. Išvadose buvo rekomenduotas požeminio vandens monitoringas senosios, jau likviduotos naftos bazės prieigose ir centrinėje teritorijos dalyje.
* 2008 m. atliktas buvusios UAB „Girių bizonas“ teritorijos dviejų sklypų (biologinio filtro-kuro rezervuarų ir degalinės-garažų sklypų) detalus ekogeologinis tyrimas. Žymesnės grunto ir gruntinio vandens taršos nenustatyta. Vieno gręžinio šalia degalinės vandenyje aptikti naftos angliavandenilių pėdsakai. Reikia pažymėti, kad iki Kazlų Rūdos miesto vandenvietės SAZ perskaičiavimo gamybinė teritorija buvo priskiriama IV – ai jautrumo taršai kategorijai (mažai jautri). Pakoregavus vandenvietės SAZ , teritorija patenka į cheminės taršos apribojimo juostos 3b sektorių ir priskiriama III – ai jautrumo taršai kategorijai (vidutiniškai jautri).
* 2012 m. buvo atliktas lokalaus sklypo UAB „SWEDSPAN Girių bizonas“ teritorijoje (vakarinėje teritorijos dalyje) preliminarusis ekogeologinis tyrimas. Šių tyrimų metu gamybinė teritorija jau buvo priskiriama III – ai jautrumo taršai kategorijai (vidutiniškai jautri). Konstatuota, kad tirtas gruntas iš paviršiaus (0,0-0,2) šalia buvusio sandėlio užterštas naftos produktais, tačiau nekelia tiesioginio pavojaus aplinkos komponentams. Gruntinio vandens kokybė atitiko reikalavimus, keliamus III –os kategorijos teritorijoms.
* 2013 m. UAB „SWEDSPAN Girių bizonas“ teritorijoje vykdyti užteršto sklypo prie buvusios mazuto saugyklos sutvarkymo kontroliniai tyrimai. Tyrimo išvadose konstatuojama, kad naftos angliavandenilių bendros koncentracijos grunte ir gruntiniame vandenyje neviršija ribinių verčių pagal galiojančius norminius dokumentus.
* 2014 m. UAA IKEA Industry Lietuva visoje teritorijoje atliktas preliminarusis ekogeologinis tyrimas. Tyrimų ataskaita ir teritorijos schema su gręžinių vietomis ir numeriais, gruntinio vandens lygio izohipsėmis, vandens srauto kryptimi pateikta Paraiškos 8 priede. Rezultatai:
  + Laboratoriniams grunto užterštumo tyrimams buvo paimti viso 25 dirvožemio/grunto mėginiai, kuriuose buvo tiriami daugiaciklių aromatinių angliavandenilių, naftos produktų kiekis C10-C40, sunkiųjų metalų koncentracijos, organinė anglis. Naftos angliavandenilių (C10-C40) RV (800 mg/kg) buvo viršyta viename mėginyje, paimtame iš paviršiaus gręžinio Gr. 5 zonoje. Čia koncentracija siekė 1809 mg/kg. Nežymi grunto tarša naftos angliavandeniliais nustatyta keturiuose kasiniuose gręžinių Gr. 2, 6, 12, 14 zonose. Sunkiųjų metalų ir daugiaciklių aromatinių angliavandenilių koncentracijos nežymios ir nesiekia ribinių verčių pagal teritorijos naudojimo pobūdį
  + Gruntinio vandens tyrimams buvo paimta iš viso 18 mėginių, po vieną iš kiekvieno gręžinio. Iš priešgaisrinės kūdros paimtas paviršinio vandens mėginys. Vandens mėginiuose buvo ištirti vandenyje ištirpę aromatiniai angliavandeniliai, naftos angliavandenilių indeksas, bendra cheminė sudėtis, fenoliai, sunkiųjų metalų Cr, Cu, Cd, Pb, Zn, Ni, Hg kiekiai. Naftos angliavandenilių vandenyje nebuvo nustatyta. Gręžiniuose Nr. 2, 3, 5, 6, 8, 9, 11, 12, 14-16 ribines vertes (pagal HN 24:2003) viršija amonis, gręžinyje Gr. 18 nitratai. Taip pat padidėjęs savito elektros laidžio (SEL) rodiklis ir natris. Kitos tirtos analitės ribinių verčių pagal teritorijos naudojimo pobūdį nesiekia. Šių analičių vertės buvo palygintos su 2005 m. atliktais tyrimais. Gręžinių, gręžtų 2005 m. vietose, kur buvo nustatytos padidintos NH4, Na ir Cl koncentracijos, šių tyrimų metu šiose vietose NH4, Na ir Cl koncentracijos yra žymiai sumažėjusios: atitinkamai NH4 nuo 3,17-78,9 iki 0,221-3,46 mg/l, Na nuo 504 iki 105 mg/l ir Cl nuo 976 iki 444 mg/l. Tai rodo, kad gruntinio vandens tarša šiais elementais mažėja ir įmonės veikla mažiau įtakoja gruntinio vandens kokybei.

Preliminaraus ekogeologinio tyrimo rezultatai parodė, kad gamybinėje teritorijoje yra tik nežymi grunto tarša naftos angliavandeniliais. Tarša yra lokali ir galimai „istorinė“. Pagal taršos pavojingumo vertinimą detalaus ekogeologinio tyrimo poreikio nėra.

Tirtoje teritorijoje nėra gruntinio vandens buitinėms reikmėms vartotojų. Tačiau gamyboje yra naudojamos potencialiai aplinkai pavojingos cheminės medžiagos. Be to, yra planuojami buvusios UAB „Kazlų Rūdos šilumos tinklai“ šiluminės katilinės su kuro baze, kuri yra potencialus taršos židinys, griovimo darbai. Todėl siūloma požeminio vandens kokybę stebėti šiaurės rytinėje teritorijos dalyje foninės hidrocheminės situacijos kontrolei, buvusios UAB „Kazlų Rūdos šilumos tinklai“ šiluminės katilinės su kuro baze prieigose, prie dervų siurblinės ir vakarinėje teritorijos dalyje, kas leis stebėti gruntinio vandens kokybę nuo didesnės teritorijos dalies vandens srauto kryptimi.

Lietuvos geologijos tarnybos prie Aplinkos ministerijos 2014 m. gruodžio 18 d. rašte Nr. (6)-1.7-3874 „Dėl preliminaraus ekogeologinio tyrimo vertinimo“ (Paraiškos 8 priedas) nurodyta, kad detalus ekogeologinis tyrimas netikslingas, o lokali gruntinio vandens tarša ir savaiminis požeminio vandens apsivalymas turi būti stebimas kontrolinio požeminio vandens monitoringo metu.

Įmonės Poveikio požeminiam vandeniui monitoringo programa 2015-2019 metams suderinta su Lietuvos geologijos tarnyba prie Aplinkos ministerijos 2014 m. gruodžio 10 d. raštu Nr. (6)-1.7-3738 „Dėl monitoringo programos derinimo“ (Paraiškos 8 priedas). Poveikio požeminiam vandeniui monitoringo stebimųjų gręžinių schema pateikta Paraiškos 8 priede.

# X. TRĘŠIMAS

**21. Informacija apie biologiškai skaidžių atliekų naudojimą tręšimui žemės ūkyje.**

Medienos drožlių plokščių bei baldų gamykloje biologiškai skaidžios atliekos nenaudojamos tręšimui žemės ūkyje, todėl šis punktas nepildomas.

**22. Informacija apie laukų tręšimą mėšlu ir (ar) srutomis.**

Medienos drožlių plokščių bei baldų gamykloje mėšlas ir (ar) srutos laukų tręšimui nenaudojamas, todėl šis punktas nepildomas.

# XI. NUMATOMAS ATLIEKŲ SUSIDARYMAS, NAUDOJIMAS IR (AR) ŠALINIMAS

**23. Atliekų susidarymas.**

Medienos drožlių plokščių bei baldų gamybinės veiklos metu, atliekų tvarkymo veiklos metu, laboratorijoje, medicinos punkte ir valgykloje, atliekant įrenginių, transporto priemonių ir pastatų aptarnavimą, remontą bei techninę priežiūrą, tvarkant aplinką ir darbuotojų buitinėse/administracinėse patalpose susidarančios atliekos nurodytos 23 lentelėje.

Visos susidariusios atliekos tvarkomos pagal Atliekų tvarkymo taisyklėse nustatytus reikalavimus. Visos susidariusios pavojingosios atliekos laikinai laikomos ne ilgiau kaip šešis mėnesius, o nepavojingosios atliekos – ne ilgiau kaip vienerius metus.

**23.1. Numatomos atliekų prevencijos priemonės ir kitos priemonės, užtikrinančios įmonėje susidarančių atliekų tvarkymą laikantis nustatytų atliekų tvarkymo principų bei visuomenės sveikatos ir aplinkos apsaugą.**

Medienos drožlių plokštės (MDP) gaminamos iš drožlės. Šiuo tikslu naudojama ne tik specialiai pagaminta ir/ar atvežtinė skiedra, bet ir veiklos metu susidariusios gamybos atliekos – plokščių apipjaustymo ir supjaustymo metu susidariusios drožlės, brokuotas kilimas ir kitos gamybinės medienos atliekos. Be to, veiklos metu kaip žaliava MDP gamybai naudojamos ir medienos pakuočių bei kitos medienos atliekos.

Dalis medienos atliekų, kurios nepanaudojamos MDP gamyboje, yra panaudojamos šilumos energijos gamybai vandens šildymo katile „Kalvis“. Be to, energijos gamybai džiovykloje naudojamos medžio dulkės, kurios yra sulaikomos oro valymo sistemose po rūšiavimo ir šlifavimo procesų.

**23 lentelė. Numatomas susidarančių atliekų kiekis**

**Įrenginio pavadinimas** *Medienos drožlių plokščių bei baldų gamykla*

| **Atliekos** | | | | **Atliekų susidarymo šaltinis technologiniame procese** | **Susidarymas** | **Tvarkymas** |
| --- | --- | --- | --- | --- | --- | --- |
| **Kodas** | **Pavadinimas** | **Patikslintas apibūdinimas** | **Pavojingumas** | **Projektinis kiekis, t/m.** | **Atliekų tvarkymo būdas** |
| **1** | **2** | **3** | **4** | **5** | **6** | **7** |
| 03 01 01 | Medžio žievės ir kamščiamedžio atliekos | Medžio žievės atliekos | Nepavojinga | Gamybinė veikla | 5000 | R1, R3, R11, R12, D13, S4, S5, |
| 03 01 05 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 (MDF atliekos) | Nepavojinga | Gamybinė veikla | 1000 | R1, R3, R5, R11, R12, D1, D13, D14, S4, S5 |
| 03 01 99 | Kitaip neapibrėžtos atliekos | Kitaip neapibrėžtos MDP gamybos atliekos | Nepavojinga | Gamybinė veikla | 200 | R1, R3, R12, D1, D13, S4, S5 |
| 08 01 21\* | Dažų ar lako nuėmiklių atliekos | Dažų ar lako nuėmiklių atliekos | Pavojingos | Aptarnavimas ir techninė priežiūra | 3 | R2, R12, D10, D13, D14, S4 |
| 08 04 09\* | Klijų ir hermetikų, kuriuose yra organinių tirpiklių ar kitų pavojingų cheminių medžiagų, atliekos | Dervų, klijų, kietiklio atliekos (hermetikų atliekos) | H5, H14 | Gamybinė veikla | 70 | R12, D10, D14, S4 |
| 08 04 16 | Vandeninės skystosios atliekos, kuriose yra klijų ir hermetikų, nenurodytos  08 04 15 | Vandeninės skystosios atliekos, kuriose yra klijų ir hermetikų, nenurodytos 08 04 15 | Nepavojinga | Gamybinė veikla | 20 | R3, R12, D13, D14, S4 |
| 10 01 01 | Dugno pelenai, šlakas ir garo katilų dulkės (išskyrus garo katilų dulkes, nurodytas 10 01 04) | Dugno pelenai ir šlakas | Nepavojinga | Gamybinė veikla | 700 | R3, R5, R10, R12, D1, D13, D14, S4, S5 |
| 10 11 03 | Stiklo pluošto medžiagų atliekos | Stiklo pluošto medžiagų atliekos | Nepavojinga | Gamybinė veikla | 30 | R5, R12, D1, D13, D14, S4, S5 |
| 12 01 18\* | Metalų nuosėdos (šlifavimo, galandimo ir poliravimo nuosėdos), kuriose yra alyvos | Metalų nuosėdos (šlifavimo, galandimo ir poliravimo nuosėdos), kuriose yra alyvos | H14 | Gamybinė veikla, aptarnavimas ir techninė priežiūra | 20 | R12, D9, D10, D13, D14, S4, S5 |
| 13 02 08\* | Kita variklio, pavarų dėžės ir tepalinė alyva | Panaudota variklių, pavarų dėžės ir tepalinė alyva | H3-B, H14 | Gamybinė veikla, aptarnavimas ir techninė priežiūra | 20 | S5, R3, R9, R12, D8, D9, D10, D13, D14 |
| 15 01 01 | Popieriaus ir kartono pakuotės | Popieriaus ir kartono pakuotės | Nepavojinga | Gamybinė veikla | 250 | S4, S5, R3, R12 |
| 15 01 02 | Plastikinės pakuotės | Plastikinės pakuotės | Nepavojinga | Gamybinė veikla | 90 | S4, S5, R3, R12 |
| 15 01 03 | Medinės pakuotės | Medinės pakuotės | Nepavojingos | Gamybinė veikla | 400 | S4, S5, R1, R3, R12 |
| 15 01 04 | Metalinės pakuotės | Metalinės pakuotės | Nepavojinga | Gamybinė veikla | 27 | S4, S5, R12 |
| 15 01 10\* | Pakuotės, kuriose yra pavojingų cheminių medžiagų likučių arba kurios yra jomis užterštos | Pakuotės, kuriose yra pavojingų cheminių medžiagų likučių arba kurios yra jomis užterštos | H14 | Gamybinė veikla | 72 | R3, R12, D10, D14, S4, S5 |
| 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingomis cheminėmis medžiagomis | Absorbentai, filtrų medžiagos, pašluostės, apsauginiai drabužiai, užteršti pavojingomis cheminėmis medžiagomis | H14 | Gamybinė veikla, aptarnavimas ir techninė priežiūra | 10 | R3, R12, D10, D14, S4, S5 |
| 15 02 03 | Absorbentai, filtrų medžiagos, pašluostės ir apsauginiai drabužiai, nenurodyti  15 02 02 | Nepavojingi absorbentai, filtrų medžiagos, pašluostės ir apsauginiai drabužiai | Nepavojinga | Gamybinė veikla, aptarnavimas ir techninė priežiūra | 140 | R1, R12, D1, D8, D9, D13, D14, S4, S5 |
| 16 01 03 | Naudotos padangos | Naudotos padangos | Nepavojinga | Transporto eksploatacija | 10 | R1, R3, R4, R5, R12, D13, D14, S4, S5 |
| 16 01 21\* | Pavojingos sudedamosios dalys, nenurodytos 16 01 07-16 01 11, 16 01 13 ir 16 01 14 | Pavojingos sudedamosios dalys, nenurodytos 16 01 07-16 01 11, 16 01 13 ir 16 01 14 (oro filtrai) | Pavojingos | Aptarnavimas ir techninė priežiūra | 1 | R3, R4, R5, R12, D10, D14, S4, S5 |
| 16 05 06\* | Laboratorinės cheminės medžiagos, įskaitant laboratorinių cheminių medžiagų mišinius, sudarytos iš pavojingų cheminių medžiagų arba jų turinčios | Laboratorinės cheminės medžiagos, įskaitant laboratorinių cheminių medžiagų mišinius, sudarytos iš pavojingų cheminių medžiagų arba jų turinčios | H4, H5, H14 | Laboratorijos veikla | 5 | R12, D9, D10, D13, D14, S4, S5 |
| 16 05 07\* | Nebereikalingos neorganinės cheminės medžiagos, sudarytos iš pavojingų cheminių medžiagų arba jų turinčios | Nebereikalingos neorganinės cheminės medžiagos, sudarytos iš pavojingų cheminių medžiagų arba jų turinčios | H8 | Gamybinė veikla | 5 | R12, D9, D13, D14, S4, S5 |
| 16 06 01\* | Švino akumuliatoriai | Švino akumuliatoriai | H8, H14 | Transporto eksploatacija | 6 | R3, R4, R5, R11, R12, D14, S4, S5 |
| 16 10 01\* | Vandeninės skystosios atliekos, kuriose yra pavojingų cheminių medžiagų | Vandeninės skystosios atliekos, kuriose yra pavojingų cheminių medžiagų | H5 | Laboratorijos veikla | 5 | R3, R12, D9, D13, D14, S4, |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Betono, plytų, čerpių ir keramikos gaminių mišiniai, nenurodyti 17 01 06 | Nepavojinga | Remonto darbai | 50 | R5, R10, R11, R12, D1, D13, D14, S4, S5 |
| 17 04 05 | Geležis ir plienas | Geležis ir plienas (metalo laužas) | Nepavojinga | Aptarnavimas ir techninė priežiūra | 400 | R4, R11, R12, D1, D13, D14, S4, S5 |
| 17 04 11 | Kabeliai, nenurodyti 17 04 10 | Kabeliai, nenurodyti 17 04 10 | Nepavojinga | Aptarnavimas ir techninė priežiūra | 5 | R3, R5, R11, R12, D13, D14, S4, S5 |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Nepavojinga | Remonto darbai | 50 | R5, R10, R11, R12, D1, D13, D14, S4, S5 |
| 18 01 06\* | Cheminės medžiagos, sudarytos iš pavojingų cheminių medžiagų arba jų turinčios | Cheminės medžiagos, sudarytos iš pavojingų cheminių medžiagų arba jų turinčios | H4, H5, H14 | Medicinos punkto veikla | 0,005 | R12, D10, D13, D14, S4 |
| 19 12 02 | Juodieji metalai | Juodieji metalai (vinys iš padėklų, kt. metalų atliekos) | Nepavojinga | Atliekų tvarkymo veikla | 5 | R4, R11, R12, D13, D14, S4, S5 |
| 19 12 04 | Plastikai ir guma | Plastikai ir guma (netinkamos naudojimui transporterio juostos) | Nepavojinga | Gamybinė veikla | 6 | S4, S5, R3, R12 |
| 20 01 01 | Popierius kartonas | Popierius kartonas  (kartoninės ritės) | Nepavojinga | Gamybinė veikla | 140 | S4, S5, R3, R12 |
| 20 01 02 | Stiklas | Stiklas | Nepavojinga | Gamybinė veikla, aptarnavimas ir techninė priežiūra | 17 | R12, D13, D14, S4 |
| 20 01 08 | Biologiškai suyrančios virtuvių ir valgyklų atliekos | Biologiškai suyrančios virtuvių ir valgyklų atliekos | Nepavojinga | Valgyklos veikla | 1 | R12, D13, D14, S4, S5 |
| 20 01 21\* | Dienos šviesos lempos ir kitos atliekos, kuriose yra gyvsidabrio | Dienos šviesos lempos | H6, H14 | Aptarnavimas ir techninė priežiūra | 1 | R12, R13, S4, S5 |
| 20 01 27\* | Dažai, rašalas, klijai ir dervos, kuriuose yra pavojingų cheminių medžiagų | Sukietėjusios dervų atliekos | H5, H14 | Gamybinė veikla, aptarnavimas ir techninė priežiūra | 10 | R12, D10, D14, S4 |
| 20 01 28 | dažai, rašalas, klijai ir dervos, nenurodyti 20 01 27 | Sukietėjusios dervų atliekos | Nepavojinga | Gamybinė veikla, aptarnavimas ir techninė priežiūra | 10 | R12, D13, D14, S4 |
| 20 01 33\* | Baterijos ir akumuliatoriai, nurodyti 16 06 01, 16 06 02 arba 16 06 03, nerūšiuotos baterijos ar akumuliatoriai, kuriuose yra tos baterijos | Baterijos ir akumuliatoriai, nurodyti 16 06 01, 16 06 02 arba 16 06 03, nerūšiuotos baterijos ar akumuliatoriai, kuriuose yra tos baterijos | H8, H14 | Gamybinė veikla, aptarnavimas ir techninė priežiūra | 8 | R12, D14, S4, S5 |
| 20 01 35\* | Nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingų sudedamųjų dalių | Nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingų sudedamųjų dalių | H14 | Gamybinė veikla, aptarnavimas ir techninė priežiūra | 5 | R3, R4, R5, R12, D14, S4, S5 |
| 20 01 36 | Nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 | Nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 | Nepavojinga | Gamybinė veikla, aptarnavimas ir techninė priežiūra | 5 | R3, R4, R12, R13, D14, S4, S5 |
| 20 01 39 | Plastikai | Plastikai | Nepavojinga | Gamybinė veikla | 20 | S4, S5, R3, R12 |
| 20 02 01 | Biologiškai suyrančios atliekos | Biologiškai suyrančios atliekos | Nepavojinga | Teritorijos tvarkymo veikla | 5 | R3, R10, R11, R12, D13, S4, S5 |
| 20 03 01 | Mišrios komunalinės atliekos | Mišrios komunalinės atliekos | Nepavojinga | Buitis, teritorija | 150 | S5, R12, D1, D10 |
| 20 03 03 | Gatvių valymo liekanos | Teritorijos valymo liekanos | Nepavojinga | Teritorijos tvarkymo veikla | 68 | R10, R12, D13, S4, S5 |

**24. Atliekų naudojimas ir (ar) šalinimas:**

Atliekos naudojamos dviem būdais: naudojamos kaip žaliava technologiniame procese bei deginamos energijai gauti.

***Medienos atliekų naudojimas technologiniame procese (žaliava)***

Medienos atliekos naudojamos kaip žaliava medienos drožlių plokštės (MDP) gamybai, kuri gaminama iš drožlės. Tam medienos pakuotės ir kitos medienos atliekos pirmiausia būgniniu smulkintuvu kapojamos į skiedrą. Prieš smulkinimą. Toliau iš šios skiedros kartu su atvežtine skiedra drožliavimo staklėmis gaminama drožlė. Technologinio proceso metu drožlė (ir pjuvenos) transportuojama uždarais mechaniniais transporteriais, o tarp operacijų kaupiama uždaruose bunkeriuose.

Tolimesnis drožlės panaudojimo technologinis procesas aprašytas Paraiškos 10 punkte pateiktame veiklos aprašyme. Veiklos metu susidariusi drožlė, gauta apipjaunant-supjaunant plokštę, bei brokuotas kilimas grąžinami atgal į technologinį procesą.

***Medienos atliekų naudojimas energijai gauti (kuras)***

Prieš deginimą atliekos rūšiuojamos, smulkinamos ir maišomos. Susmulkintos medienos atliekos iš kuro sandėlio grandikliniu transporteriu patenka į vandens šildymo katilo „Kalvis“ pakuros bunkerį. Iš bunkerio jos žertuviniu maitintuvu paduodamos ant judančio ardyno. Pelenai šalinami ardyno gale. Medienos padavimas, degimo palaikymas ir pelenų pašalinimas atliekamas automatiškai pagal užduotus parametrus.

Iš katilo išeinančios išmetamosios dujos nuo kietų dalelių valomos bateriniame ciklone CB 5x6. Po to išmetamosios dujos išleidžiamos į aplinką.

*Atliekų naudojimo ar šalinimo techninis reglamentas* bei *Atliekų tvarkymo veiklos nutraukimo planas* pateikti atitinkamai Paraiškos 9 ir 10 prieduose.

**24 lentelė. Numatomos naudoti (išskyrus laikyti) atliekos (atliekas naudojančioms įmonėms)**

**Įrenginio pavadinimas** *Medienos drožlių plokščių bei baldų gamykla*

| **Atliekos** | | | | **Naudojimas** | | |
| --- | --- | --- | --- | --- | --- | --- |
| **Kodas** | **Pavadinimas** | **Patikslintas apibūdinimas** | **Pavojingumas** | **Įrenginio našumas, t/m.** | **Naudojimo veiklos kodas ir pavadinimas** | **Numatomas**  **naudoti kiekis, t/m.** |
| **1** | **2** | **3** | **4** | **5** | **6** | **7** |
| 03 01 05 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 (MDP atraižos, brokas ir pan. atliekos) | Nepavojinga | 600 000 | R1 Iš esmės naudojimas kurui arba kitais būdais energijai gauti  R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) | 20 000 |
| 03 03 01 | Medžio žievės ir medienos atliekos | Medžio žievės ir medienos atliekos (medienos perdirbimo atliekos) | Nepavojinga | R1 Iš esmės naudojimas kurui arba kitais būdais energijai gauti  R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) | 2 |
| 15 01 03 | Medinės pakuotės | Medinės pakuotės (mediniai padėklai ir pan.) | Nepavojinga | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) | 14 000 |
| 17 02 01 | Medis | Medis | Nepavojinga | R1 Iš esmės naudojimas kurui  arba kitais būdais energijai gauti  R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) | 2 |
| 20 01 38 | Mediena, nenurodyta 20 01 37 | Nepavojinga mediena (įvairios medienos atliekos) | Nepavojinga | R1 Iš esmės naudojimas kurui arba kitais būdais energijai gauti  R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) | 2 |

**25 lentelė. Numatomos šalinti (išskyrus laikyti) atliekos (atliekas šalinančioms įmonėms).**

Lentelė nepildoma, nes atliekos nešalinamos.

**26 lentelė. Numatomas laikinai laikyti atliekų kiekis (įmonėms, numatančioms laikinai laikyti, naudoti ir (ar) šalinti skirtas atliekas)**

| **Atliekos kodas** | **Atliekos pavadinimas** | **Patikslintas apibūdinimas** | **Atliekos pavojingumas** | **Didžiausias vienu metu leidžiamas laikyti atliekų kiekis, t** |
| --- | --- | --- | --- | --- |
| **1** | **2** | **3** | **4** | **5** |
| 03 01 05 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 | Pjuvenos, drožlės, skiedros, mediena, medienos drožlių plokštės ir fanera, nenurodyti 03 01 04 (MDF atliekos) | Nepavojinga | 10 000 |
| 03 03 01 | Medžio žievės ir medienos atliekos | Medžio žievės ir medienos atliekos | Nepavojinga | 1 000 |
| 15 01 03 | Medinės pakuotės | Medinės pakuotės | Nepavojinga | 7 000 |
| 17 02 01 | Medis | Medis | Nepavojinga | 1 000 |
| 20 01 38 | Mediena, nenurodyta 20 01 37 | Nepavojinga mediena, nenurodyta 20 01 37 | Nepavojinga | 1 000 |

**27 lentelė. Numatomas laikyti atliekų kiekis.**

Lentelė nepildoma, nes atliekos nelaikomos.

**25. Papildomi duomenys pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290; 2005, Nr. 147-566; 2006, Nr. 135-5116*;* 2008, Nr. 111-4253; 2010, Nr. 121-6185; 2013, Nr. 42-2082), 8, 81 punktuose.**

Veiklos metu deginamoms atliekoms Atliekų deginimo aplinkosauginiai reikalavimai netaikomi, todėl šis punktas nepildomas.

**26. Papildomi duomenys pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), 50, 51 ir 52 punktų reikalavimus.**

Veiklos metu atliekos nešalinamos, todėl šis punktas nepildomas.

# XII. TRIUKŠMO SKLIDIMAS IR KVAPŲ KONTROLĖ

**27. Informacija apie triukšmo šaltinius ir jų skleidžiamą triukšmą.**

Įmonės teritorijoje veikia šie pagrindiniai stacionarūs triukšmo šaltiniai (išdėstymo schemos pateiktos Paraiškos 11 priede):

* Džiovykla;
* Drožlės gamybos cechas;
* Skiedros gamybos cechas;
* Biologinis filtras;
* I ir II Baldų gamybos cechų oro filtrai;
* Sandėliavimo oro filtras
* Ventiliatoriai esantys ant įmonės pastatų stogų;
* Automobilių stovėjimo aikštelės.

Įmonėje skleidžiamo triukšmo sklaidos modeliavimas atliktas 2014-2015 m. rengiant „UAB IKEA Industry Lietuva medienos drožlių plokščių bei baldų gamybos, Gedimino g. 1 Kazlų Rūdoje, poveikio visuomenės sveikatai vertinimo ataskaitą“ ir naudojant matematinio modeliavimo programinę įrangą SoundPLAN 7.1.

Modeliuojant buvo priimta, kad visi stacionarūs triukšmo šaltiniai dirba visą parą, mobili įranga dirba tik dienos metu. Parkavimo aikštelės modeliavimui priimta, kad į šalia esančią administracinio pastato aikštelę ryte atvyksta 70 vnt. automobilių, 18 val. išvyksta. Mobilūs esami triukšmo šaltiniai yra 200 vilkikų per dieną (nuo 6 iki 18 val.), Gedimino ir M. Valančiaus gatvėmis gabenantys žaliavas į įmonės teritoriją, ir 3 autokrautuvai, dirbantys įmonės teritorijoje (dienos metu, darbo valandomis).

Esamų triukšmo šaltinių emisijos buvo išmatuotos 2014 rugsėjo mėn. 9-10 d. Siekiant tiksliai inventorizuoti ir įvertinti įmonėje esančius triukšmo šaltinius, teritorijoje buvo parinkti 136 taškai triukšmo slėgio matavimams (matavimo taškų schema pateikta Paraiškos 11 priede). Papildomai buvo parinkta apie 20 taškų kontroliniams matavimams, siekiant tikslumo matematinio modelio kūrimo procese. Triukšmo matavimo rezultatai buvo panaudoti kaip išeitiniai duomenys modeliuojant esamos situacijos įmonės skleidžiamo triukšmo sklaidą.

Siekiant įvertinti esamą foninį triukšmą, buvo atliktas automobilių transporto srautų tyrimą Gedimino, Borisevičiaus, M. Valančiaus gatvėse. Tyrimo metu nustatyti valandiniai transporto srautai perskaičiuoti remiantis „Strateginiu triukšmo kartografavimu ir su triukšmo poveikiu susijusių duomenų gavimo. Geros praktikos vadovu“, E.Mačiūnas, I. Zurlytė, V. Uscila, 2007 m. Leidžiamas transporto priemonių greitis analizuojamose gatvėse – 50 km/val. Papildomai buvo įvertintas esamas traukinių transportas. Tyrimo metu buvo nustatyta, kad pro analizuojamą teritoriją pravažiuoja 15 traukinių per parą: greitis 50 km/val., sąstato ilgis – 500 m.

Triukšmo sklaidos modeliavimo rezultatai:

1. *Esamas aplinkos foninis triukšmas* (įvertinti esami miesto transporto srautai ir geležinkelis, be įmonės veiklos) – esamas triukšmas dienos (Ldiena) ir vakaro metu (Lvakaras) viršija triukšmo ribines vertes ties artimiausiais gyvenamaisiais namais Valančiaus g. 34, 36 40 ir 42; dienos metu siekia 65,3 – 66,1 dBA (leistina triukšmo ribinė vertė dienos metu 65dBA), o vakaro metu 62,8 – 64 dBA (leistina triukšmo ribinė vertė vakaro metu 60 dBA). Nakties metu triukšmas neviršija ribinių triukšmo verčių, kurios yra taikomos gyvenamųjų pastatų (namų) ir visuomeninės paskirties pastatų aplinkai pagal HN 33:2011 2 lentelės 1 punktą.
2. *Visų transporto srautų keliamas triukšmas* (įvertinti įmonės esami transporto srautai ir esamas aplinkos foninis triukšmas) – įmonės transportas nevažiuoja vakaro ir nakties metu, todėl triukšmo lygius vakaro ir nakties metu lemia ne įmonės veikla. Esami transporto srautai kartu su įmonės transportu dienos metu (Ldiena) viršija ribines triukšmo vertes ties gyvenamaisiais namais Valančiaus g. 32, 34, 36, 40, 42 ir siekia 66,1 – 67,4 dBA. Įmonės autotransportas padidina triukšmo lygį artimiausioje gyvenamojoje teritorijoje tik dienos metu ir tik apie 1,3 dBA, t.y. nereikšmingai.
3. *Esamų įmonės stacionarių triukšmo šaltinių keliamas triukšmas* (įvertintos ir įmonės teritorijoje esančios kelio atkarpos su žaliavų transporto maršrutais ir autokrautuvais, dirbančiais įmonės teritorijoje) – dienos metu (Ldiena) triukšmo lygis artimiausiose gyvenamosiose teritorijose neviršija ribinių verčių ir siekia iki 55dBA. Vakaro metu (Lvakaras) stacionarių šaltinių skleidžiamas triukšmas viršija ribines vertes ties Vaičaičio g. 1 ir siekia 50,4 dBA, M. Valančiaus g. 40 – 54,7 dBA, M. Valančiaus g. 42 -52,5 dBA (ribinė vertė gyvenamojoje aplinkoje vakaro metu (Lvakaras) – 50 dBA). Nakties metu (Lnaktis) stacionarių šaltinių skleidžiamas triukšmas viršija ribines vertes Vaičaičio g. 1 ir siekia 50,4 dBA, M. Valančiaus g. 34 – 47,1 dBA, M. Valančiaus g. 36 – 49,4 dBA, M. Valančiaus g. 40 – 54,7 dBA, M. Valančiaus g. 42 – 2,5 dBA, Ateities g. 3 – 47,4 dBA (ribinė vertė gyvenamojoje aplinkoje nakties metu (Lnaktis) – 45 dBA).

Triukšmo modeliavimo metu buvo sumodeliuotas ir triukšmo lygis, įgyvendinus naujos biokuro jėgainės projektą: įvertinus naujos biokuro jėgainės triukšmą kartu su esamų triukšmo šaltinių triukšmu, nustatyta, kad triukšmo ribinės vertės nebus viršijamos visais paros periodais už įmonės teritorijos sklypo ribos bei ties gyvenamąja teritorija.

Triukšmo sklaidos modeliavimo rezultatai (žemėlapiai) pateikti Paraiškos 11 priede.

**28. Triukšmo mažinimo priemonės.**

Remiantis Poveikio visuomenės sveikatai vertinimo metu atlikto triukšmo modeliavimo rezultatais, siūloma imtis šių triukšmo neigiamą poveikį mažinančių priemonių, kurias įdiegus, stacionarių triukšmo šaltinių skleidžiamas triukšmas neviršytų ribinių verčių už įmonės sklypo ribos (dauguma šių priemonių jau pradėtos įgyvendinti):

* Esama triukšmo sienutė prie ventiliatorių, priklausančių II baldų gamybos cechui (IIBG1 – IIBG6) turi būti padidinta bent iki 8 m.
* Nauja 5 m triukšmo sienutė turėtų būti pastatyta šalia biofiltro pastato B5 ir B6 triukšmo šaltinių.
* Triukšmo šaltiniui Nr. 16 siūloma pastatyti 4 m aukščio sienutę į šiaurę nuo jo (kaip įmanoma arčiau triukšmo šaltinio), triukšmo sienutės vidinė pusė turi būti absorbuojanti.
* Triukšmo šaltiniai, esantys džiovyklos teritorijoje, kurie triukšmo šaltinių schemoje pažymėti Nr. D1 ir D2 (Paraiškos 11 priedas) turi būti izoliuoti akustine sienute ne mažesne nei 4 m, sienučių vidinės pusės turi būti absorbuojančios.
* Triukšmo šaltiniui Nr. 12, instaliuotam ant 01 pastato, turi būti pastatyta 2,5 m (gali būti ir aukštesnė) triukšmo sienutė kaip galima arčiau triukšmo šaltinio į šiaurę nuo triukšmo šaltinio.

**29. Įrenginyje vykdomos veiklos metu skleidžiami kvapai.**

Įmonėje eksploatuojami 2 taršos kvapais šaltiniai, kurie pažymėti Paraiškos 5 priede:

* Medžio drožlių džiovykla, kuri per 35 metrų aukščio kaminą išmeta LOJ, kurių dalis skleidžia kvapą (a.t.š. 027);
* Biofiltras (a.t.š. 034).

Džiovinant medieną išsiskiria dervų sudėtyje esantys lakūs junginiai. Tai daugiausia terpenai (medienoje yra natūralių dervų, kurios suriša medžio skaidulas). Kvapai paprastai jaučiami esant temperatūrinei inversijai, kuri dažniausiai stebima naktį, esant ramiems, giedriems orams, sudaro palankias sąlygas kvapą skleidžiančioms medžiagoms kauptis pažemio oro sluoksnyje, todėl stipriau jaučiamas kvapas.

2014-2015 m. rengiant Poveikio visuomenės sveikatai vertinimo ataskaitą ir siekiant nustatyti kvapo emisijas, buvo paimti oro mėginiai kvapui nustatyti iš džiovyklos kamino po šlapio tipo elektrostatinio filtro (WESP) ir iš biofiltro kamino. Nustatyta, džiovyklos emisijose kvapo koncentracija siekė 37875 OUE/m3, o biofiltro – 6230 OUE/m3. Nustatytos koncentracijos buvo perskaičiuotos į emisijas, įvertinus dūmų srautą. Poveikio visuomenės sveikatai vertinimo ataskaitoje pateikto kvapų sklaidos modeliavimo rezultatai parodė, kad esama maksimali kvapo pažemio koncentracija galima įmonės teritorijos ribose ir gali siekti 10,071 OUE/m3 (leistina ribinė vertė – 8 OUE/m3). Formaldehidas, kurio maksimali koncentracija aplinkos ore siekia 4,768 μg/m3 (arba 0,004768 mg/m3) nesiekia kvapo slenkstinės vertės (net 10 procentilės), nurodytos Pasaulinės sveikatos organizacijos. Kvapo sklaidos modeliavimo rezultatai (žemėlapiai) pateikti Paraiškos 6 priede.

**30. Kvapų sklidimo iš įrenginių mažinimo priemonės, atsižvelgiant į ES GPGB informaciniuose dokumentuose pateiktas rekomendacijas kvapams mažinti.**

Pagrindinis kvapo šaltinis yra medžio drožlių džiovykla, kuri į aplinką išmeta lakius organinius junginius (įskaitant ir terpenus), skleidžiančius kvapą. Siekiant sumažinti kvapus, 2007 m. buvo įdiegta džiovyklos išmetimų valymo sistema – šlapio tipo elektrostatinis filtras (WESP), kuri laikoma viena iš tinkamiausių tokio tipo dūmų valymo technologijų. Be to, šlapio tipo elektrostatinis filtras taip pat minimas ir ES GPGB informacinio dokumento medžio plokščių gamybai galutiniame projektiniame variante (angl. Best Available Techniques (BAT) Reference Document for the Production of Wood–based Panels, Final Draft July 2014). Taip pat nuo 1994 metų įmonėje veikia biofiltras, kurio pagalba sulaikomas formaldehidas.

Papildomai numatoma didinti džiovyklos kamino aukštį ir tokiu būdu pagerinti LOJ sklaidos sąlygas. Tai galėtų būti įgyvendinta įgyvendinant naujos biokuro jėgainės projektą arba atskirai. Padidinus kamino aukštį iki ~70 m, remiantis Poveikio visuomenės sveikatai vertinimo ataskaitoje pateikto kvapų sklaidos modeliavimo rezultatais (Paraiškos 6 priedas), maksimali kvapo pažemio koncentracija sumažės iki 7,477 OUE/m3.

Taip pat yra svarstomos kitos kvapo emisijų mažinimo technologijos, tačiau šiuo metu jos dar nėra parinktos.

# XIII. APLINKOSAUGOS VEIKSMŲ PLANAS

**28 lentelė. Aplinkosaugos veiksmų planas.**

Vykdomai veiklai dar nėra parengtas ir patvirtintas ES GPGB informacinis dokumentas (šiuo metu parengtas tik ES GPGB informacinio dokumento medžio plokščių gamybai galutinis projektinis variantas (angl. Best Available Techniques (BAT) Reference Document for the Production of Wood–based Panels, Final Draft July 2014)), todėl aplinkosaugos veiksmų planas negali būti parengtas. Aplinkosaugos veiksmų planas bus parengtas ir pateiktas atsakingai institucijai kaip įmanoma greičiau, kai ES GPGB informacinis dokumentas medžio plokščių gamybai bus patvirtintas ir bus nustatyta, kad įmonėje naudojama technologija neatitinka ES GPGB technologijų.

# XIV. PRIEDAI

|  |  |
| --- | --- |
|  | Įmonės teritorijoje esantys pastatai ir įrenginiai.  Gretimybių schema.  Žemėlapio ištrauka iš saugomų teritorijų registro kadastro.  Kazlų Rūdos miesto teritorijos bendrasis planas iki 2017 m. Sprendiniai. Žemės naudojimo ir veiklos apribojimų brėžinys. |
|  | Marijampolės regiono aplinkos apsaugos departamento 2012 m. kovo mėn. 16 d. PAV sprendimas (rašto Nr. (PAVNS)-X3-237) dėl biokuro jėgainės.  Marijampolės regiono aplinkos apsaugos departamento 2012 m. liepos mėn. 9 d. PAV atrankos išvada (rašto Nr. (PAVNS)-X3-574) dėl biokuro jėgainės. |
|  | Ekstremalių situacijų valdymo plano (patvirtintas 2011 09 23 GD įsakymu Nr. 92A) titulinis lapas. |
|  | Teritorijos inžinerinių tinklų planas.  Geriamojo vandens tiekimo ir gamybinių nuotekų tvarkymo sutartis su UAB „Kazlų Rūdos komunalininkas“ (2012-08-30, Nr. VN-0064).  Nuotekų priėmimo ir tvarkymo sutartis su UAB „Kauno vandenys“ (2014-01-10 Nr. SUT00089163).  Paviršinių nuotekų priėmimo į valymo įrenginį sutartys su UAB „Regedma“ (2010-03-03, Nr. 10/01-1 ir Nr. 10/01-2, su pakeitimais).  Paviršinių (lietaus) nuotekų kiekio skaičiavimai. |
|  | UAB IKEA Industry Lietuva „Aplinkos oro taršos šaltinių ir iš jų išmetamų teršalų inventorizacijos ataskaitos“ derinimo raštai.  Aplinkos oro taršos šaltinių schema. |
|  | Į aplinkos orą išmetamų teršalų sklaidos pažemio sluoksnyje skaičiavimų rezultatai (suvestinė ir žemėlapiai).  Aplinkos apsaugos agentūros Taršos prevencijos ir leidimų departamento Marijampolės skyriaus 2014-12-02 raštas Nr. (15.4)-A4-7836 „Dėl foninio aplinkos oro užterštumo duomenų“.  Aplinkos apsaugos agentūros Taršos prevencijos ir leidimų departamento Marijampolės skyriaus 2015-01-21 raštas Nr. (15.4)-A4-495 „Dėl foninio aplinkos oro užterštumo duomenų“.  Lietuvos hidrometeorologijos tarnybos prie Aplinkos ministerijos Klimatologijos skyriaus 2015-01-28 raštas Nr. (5.58.-9)-B8-243 „Pažyma apie hidrometeorologines sąlygas“. |
|  | ŠESD stebėsenos planas 2014 m. spalio 28 d. (2 versija). |
|  | Lietuvos geologijos tarnybos prie Aplinkos ministerijos 2014 m. gruodžio 18 d. raštas Nr. (6)-1.7-3874 „Dėl preliminaraus ekogeologinio tyrimo vertinimo“.  UAB „IKEA Industry Lietuva“ teritorijos Gedimino g. 1, Kazlų Rūdoje, Kazlų Rūdos sav., preliminarusis ekogeologinis tyrimas.  Lietuvos geologijos tarnyba prie Aplinkos ministerijos 2014 m. gruodžio 10 d. raštu Nr. (6)-1.7-3738 „Dėl monitoringo programos derinimo“.  Poveikio požeminiam vandeniui monitoringo tyrimų teritorijos schema su stebimųjų gręžinių vietomis. |
|  | Atliekų naudojimo ar šalinimo techninis reglamentas. |
|  | Atliekų tvarkymo veiklos nutraukimo planas. |
|  | Pagrindinių stacionarių triukšmo šaltinių išdėstymo schemos.  Triukšmo slėgio matavimo taškų schema.  Triukšmo sklaidos modeliavimo rezultatai (žemėlapiai). |
|  | Tirpiklių turinčių medžiagų ir mišinių saugos duomenų lapai. |

**DEKLARACIJA**

Teikiu paraišką Taršos integruotos prevencijos ir kontrolės leidimui gauti.

Patvirtinu, kad šioje paraiškoje pateikta informacija yra teisinga, tiksli ir visa.

Pateikiama informacija yra konfidenciali, todėl prieštarauju, kad leidimą išduodanti institucija paraiškos ar jos dalies kopiją pateiktų bet kuriam asmeniui.

Įsipareigoju nustatytais terminais deklaruoti per praėjusius kalendorinius metus į aplinkos orą išmestą ir su nuotekomis išleistą teršalų kiekį, kiekvienais kalendoriniais metais iki balandžio 30 d. atsisakyti tokio ŠESD apyvartinių taršos leidimų kiekio, kuris yra lygiavertis per praėjusius kalendorinius metus išmestam į atmosferą anglies dioksido kiekiui, išreikštam tonomis, ir (ar) anglies dioksido ekvivalento kiekiui ir veiklos vykdymo pakeitimus.

Parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(veiklos vykdytojas ar jo įgaliotas asmuo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, parašas, pareigos; pildoma didžiosiomis raidėmis)